הוועדה לקידום מעמד האישה ולשוויון מגדרי, כנסת 20, פרוטוקול מספר 142, 2017-01-30 11:05

עאידה תומא סלימאן: בוקר טוב לכולם, אני פותחת את הישיבה של הוועדה לקידום מעמד האישה ולשוויון מגדרי, היום 30.1.2017 ואנחנו היום כאחד מהדיונים של סדרת הדיונים של ניתוח מגדרי לתקציבי המשרדים הממשלתיים, היום אנחנו מתמקדות במשרד הבריאות ואנחנו עוברות על הניתוח המגדרי של התקציב.

עאידה תומא סלימאן: מר משה בר סימן טוב, מנכ"ל משרד הבריאות, כיבד אותנו בנוכחותו.

עאידה תומא סלימאן: אני רוצה להתחיל בזה שלהזכיר לכולנו למה אנחנו עושים את הניתוח המגדרי בנוסף להיותו חלק מיישום החלטת הממשלה שבאה כדי להבטיח ניתוח הדרגתי של תקציבי המשרדים הממשלתיים השונים.

עאידה תומא סלימאן: התחלנו בשנה שעברה, זה היה הניתוח הראשון שעברנו עליו.

עאידה תומא סלימאן: והיה של 10% ו-40% כי זה היה לשנתיים.

עאידה תומא סלימאן: השנה אנחנו אמורים לעבור על ניתוח של 100% של התקציב של המשרדים השונים כדי להבטיח לעצמנו, כמובן, 2017 היה אמור להיות 70% ו-2018 100% ואמרנו בגלל שמגישים את הצעות התקציבים ביחד אז נעשה ניתוח 100% לכלל המשרדים.

עאידה תומא סלימאן: אני יודעת שאתם הכנתם עבודה מאוד רצינית.

עאידה תומא סלימאן: כדאי להזכיר לכולנו שאנחנו לא עושים את זה רק כתרגיל מחשבתי או למען להתמצא איך עושים תקציב מגדרים, אלא מפתחים תוך כדיי העשייה הזו את הכלים האמיתיים של להבין איך אפשר להחליט החלטות ולהחליט על סדר יום של כל משרד שהוא רגיש מבחינה מגדרית גם לצרכים של הנשים, גם לייצוג של הנשים בעשייה של המשרד וגם לניתוח העשייה עצמה, איך אפשר באמת לעבור עליה ולעשות אותה משרתת את כלל האוכלוסייה, במיוחד אם יוצאים מנקודת הנחה שעד עכשיו לא נמצא כזה משרד שהוא באמת נוקט במדיניות שהיא לגמרי שוויונית ולוקחת בחשבון את הנושאים המגדריים והפערים המגדריים הקיימים בתוך החברה.

עאידה תומא סלימאן: הכלי הזה הוא גם חשוב לנו, למרות שאנחנו עדיין בתהליך של למידה והמשרדים עדיין לא עומדים איך לעשות את זה ולא מכסים באמת את כל הצדדים של התקציב.

עאידה תומא סלימאן: אבל הוא כלי חשוב כדי לקחת אחר כך את המסקנות שאנחנו יוצאים איתן ולהפוך אותן למדיניות חדשה, להפוך אותן להחלטות באיך לסגור את הפערים.

עאידה תומא סלימאן: אנחנו בינתיים עדיין בשלב של ניתוחים והבנה מה המצב הקיים.

עאידה תומא סלימאן: אני מאוד מקווה לשנים שיבואו שנתחיל באמת לבצע את השינויים.

עאידה תומא סלימאן: הדבר האחרון שרציתי להזכיר שעד עכשיו המשרדים עשו ניתוח רטרואקטיבי.

עאידה תומא סלימאן: כלומר, ניתוח לתקציבים שכבר בוצעו.

עאידה תומא סלימאן: אם זה בשנת 2016, עכשיו אנחנו נעבור על ניתוח של איך השתמשנו בכספים בשנת 2016.

עאידה תומא סלימאן: אנחנו אמרנו את זה בתחילת הסקירות שהתחלנו אותן השנה והייתה גם השרה, גילה גמליאל, שהמשרד שלה, המשרד לשוויון חברתי, אמון על התהליך הזה ומבצע את הליווי למשרדים השונים וההכשרות לעשות את זה, שמהשנה הבאה או מהתקציב הבא נרצה לראות את הניתוח הזה על התקציב המוצע, לא התקציב שבוצע.

עאידה תומא סלימאן: כלומר, לא רטרואקטיבית.

עאידה תומא סלימאן: כדי שנוכל להשפיע על התקציב שיבוא אנחנו נרצה לעשות את הניתוח על התקציב.

עאידה תומא סלימאן: מאחר ואמרתי את זה אני אשמח עכשיו לשמוע, אבל אני רוצה גם כן להעיר את תשומת לבכם לחידוש בחדר של הוועדה.

עאידה תומא סלימאן: אנחנו התחלנו מהיום לקיים את התערוכות שלנו בתוך הוועדה ויש לנו היום תערוכה שהיא מאוד שבתה את לבי והעתיקה את נשמתי כאשר ראיתי אותה בסיור בבית חולים רעות במכון אגם.

עאידה תומא סלימאן: התעורכה נקראת דמעות של גואש.

עאידה תומא סלימאן: תערוכה זו כוללת ציורים של גברים ונשים הסובלים מהפרעות אכילה וטופלו במכון אגם במרכז הרפואי שיקומי, רעות - תל אביב.

עאידה תומא סלימאן: התערוכה מהווה ביטוי לתהליך שעבר כל אחד מהמטופלים בעזרת טיפול באומנות.

עאידה תומא סלימאן: מחר יש לנו דיון מיוחד בנושא של הפרעות אכילה ואנחנו נתמקד יותר, אבל רציתי למשוך את תשומת לבכם ואת תשומת לבו של מנכ"ל משרד הבריאות שהבית חולים גם כן חלק מהאחריות שלכם ואני חושבת שיש המון מה ללמוד מתוך הציורים.

עאידה תומא סלימאן: אני אתן למנכ"ל בבקשה לפתוח את הדברים ונמשיך הלאה אחר כך.

<משה בר סימן טוב: דבר ראשון תודה לוועדה.

<משה בר סימן טוב: תהליך של הניתוח המגדרי הוא מלמד אותנו הרבה דברים ובאמת מאיר לנו הרבה נושאים שאנחנו צריכים להשתפר בהם וליצור בהם תהליכים כדי שהקצאת המשאבים תהיה כזאת שבאמת מאפשרת לכל האוכלוסייה את הנגישות המירבית למערכת הבריאות.

<משה בר סימן טוב: אנחנו דיי כיסינו 100% מהתקציב גם אם חלק מהדברים עוד ידרשו טיוב בהמשך, אבל בהחלט אנחנו לומדים הרבה.

<משה בר סימן טוב: יש גם כמה צעדים אופרטיביים שהצבנו לעצמנו, נדבר גם עליהם.

<משה בר סימן טוב: אני רוצה, ברשותך, לומר תודה גם לגברת נועה שוקרון שעשתה את העבודה מאגף התקציבים אצלנו במשרד הבריאות, לגברת לירון זהר הממונה על שוויון מגדרי ולרני פלוטניק, שלושתם מהמשרד, הם הובילו את העבודה.

<משה בר סימן טוב: הם עשו את זה גם בשיתוף עם מכון אדווה.

<משה בר סימן טוב: אנחנו נדבר על מערכת הבריאות והאיזון המגדרי בה ברמות של הניהול.

<משה בר סימן טוב: ניתוח מגדרי של התקציב.

<משה בר סימן טוב: נדבר גם על השכר וגם, כמו שאמרתי, איזה פעולות אנחנו עושים כדי להיות במקום יותר טוב ממה שאנחנו נמצאים בו היום.

<משה בר סימן טוב: זה חזון משרד הבריאות, מדבר על מימוש הזכות הבסיסית לבריאות ולקידום בריאות של כלל אוכלוסיות ישראל באמצעות מערכת בריאות השואפת לאיכות ושוויוניות מירביים תוך כיבוד ערכי כבוד האדם והחברה.

<משה בר סימן טוב: בשקף הבא אנחנו רואים את עמודי האש של המשרד.

<משה בר סימן טוב: זה בעצם המטרות המרכזיות שלנו, שלפיהן אנחנו מתכננים את תכניות העבודה של מערכת הבריאות.

<משה בר סימן טוב: לא נעשה עכשיו drill down על כל אחד מהם, אבל זה באמת רחב.

<משה בר סימן טוב: מהיבטים של איתנות המערכת בהיבט הכלכלי והמשאבים שיש לה דרך קידום מערך חיים בריא, חיזוק האופי הציבורי של המערכת, שקיפות לציבור והדבר הכי חשוב, המטופל במרכז, לראות איך המערכת הזאת מאורגנת סביב המטופלים.

<משה בר סימן טוב: נצלול לנתונים.

<משה בר סימן טוב: זה החצי המלא של הכוס.

<משה בר סימן טוב: במשרד הבריאות, בהנהלה הבכירה של המשרד חצי מחברי ההנהלה הן נשים.

<משה בר סימן טוב: כל המינויים האחרונים בהנהלה, למיטב שיפוטי, היו של נשים.

<משה בר סימן טוב: ראש מנהל הרפואה, ראש חטיבת בתי חולים, ראש חטיבת הטכנולוגיות המחקר והמידע, הסברה ויחסים בינלאומיים.

<משה בר סימן טוב: כל התפקידים האחרונים בשנה ומשהו האחרונות היו נשים וזה כמובן תהליך מבורך.

<משה בר סימן טוב: אנחנו רואים את זה בכל האורך והרוחב במשרד הבריאות עצמו.

<משה בר סימן טוב: בקרב הרופאי מחוזות יש לנו רוב של רופאות מחוז מתוך ששה או שבעה מחוזות יש שני רופאים והשאר הן רופאות.

<משה בר סימן טוב: החצי הריק של הכוס זה בבתי החולים הממשלתיים.

<משה בר סימן טוב: אנחנו רואים שאין לנו ייצוג מספק של נשים, בוודאי בבתי החולים הכלליים.

<משה בר סימן טוב: בבתי החולים הגריאטריים זה בסדר, בפסיכיאטריים זה סביר מינוס, אבל בכלליים אנחנו במצב לא טוב.

<משה בר סימן טוב: אם אנחנו מסתכלים על המנהלים, זה בכלל המערכת וזה לא מספיק טוב.

<משה בר סימן טוב: אני חייב לומר, בתקופה שלי כל המכרזים שהיו עד עכשיו למנהלי בתי חולים היו מועמדים יחידים והם היו גברים.

<משה בר סימן טוב: יש לנו עכשיו שני מכרזים לשני בתי חולים שייפתחו בקרוב ואני מקווה ששם תתמודדנה גם נשים.

<משה בר סימן טוב: אני מקווה שתקרה ההיסטוריה שצריכה לקרות ותהיה מנהלת לבית חולים כללי ממשלתי.

עאידה תומא סלימאן: איך מסבירים את זה שנשים לא מתמודדות למרות שקיימות נשים במערכת והן טובות והן מקצועיות.

עאידה תומא סלימאן: איך זה - - -

<משה בר סימן טוב: זה אוסף של מקרים פרטניים.

<משה בר סימן טוב: במקרים הספציפיים האלה כי באמת כמעט בכולם ניגש מועמד יחיד.

<משה בר סימן טוב: זה לא שלא הייתה מועמדת אישה, זה בדרך כלל מישהו שנבנה בתוך בית החולים על ידי מנהל בית החולים הקודם לתפקיד.

<משה בר סימן טוב: בשני בתי החולים העתידיים זה לא יהיה ככה.

עאידה תומא סלימאן: כלומר שיטת חבר מביא חבר?

<משה בר סימן טוב: זה לא חבר מביא חבר, זה חבר מכשיר חבר.

<משה בר סימן טוב: אבל זה סוג של לסמן את היורש - - -

עאידה תומא סלימאן: לא זה לא עובד ככה, חבר מכשיר חברה, זה בדרך כלל חבר מכשיר חבר.

<משה בר סימן טוב: אני אומר שני דברים שכן עשינו, נגיע לזה בהמשך.

<משה בר סימן טוב: יש עכשיו תכנית לעתודה ניהולית למערכת הבריאות.

<משה בר סימן טוב: גילינו בלי קשר לסוגייה המגדרית שאין לנו עתודה ניהולית במערכת ואנחנו צריכים לטפל בזה ויצרנו תכנית שעכשיו מתחיל המחזור השני ושם 50% הן משתתפות, נשים בתכנית.

<משה בר סימן טוב: ושוב בהסתכלות קדימה אני מקווה שבבתי חולים הבאים קדימה, בשני בתי החולים שצפויים להתמנות בהם מנהלים בחודשים הקרובים, אני מקווה שתהיה אישה וזאת בהחלט תהיה התחלה של בשורה.

<משה בר סימן טוב: כן צריך לומר שבשירותי בריאות כללית יש מנהלת.

<משה בר סימן טוב: היו בעבר שתי מנהלות והן שתיהן מנהלות מצויינות בלי שום הנחות.

<משה בר סימן טוב: נמשיך לתקציב.

<משה בר סימן טוב: אנחנו ניתחנו את כל התוספת השנייה שלנו.

<משה בר סימן טוב: היום יש לנו אפשרות לנתח את כל התקציב של קופות החולים וגם את התקציב שבו משרד הבריאות מקצה.

<משה בר סימן טוב: כלומר, משרד הבריאות הוא קופת החולים, אנחנו ניתחנו גם את זה.

<משה בר סימן טוב: ניתחנו גם את צריכת השבן.

<משה בר סימן טוב: החלק היחיד שלא יכלנו לנתח את התקציב לפיתוח.

<משה בר סימן טוב: מטבע הדברים לא ניתן לנתח אותו.

<משה בר סימן טוב: נעבור לשקף הבא.

<משה בר סימן טוב: זה סל הבריאות.

<משה בר סימן טוב: מה שאנחנו רואים זה שהנשים מהוות 51% מהאוכלוסייה, אבל חלקן הוא 52%.

<משה בר סימן טוב: נסביר שהתקציב שמועבר לקופות החולים מועבר על פי נוסחת קפיטציה, על פי פרמטרים שונים שמתייחסים למאפייני צריכת השירותים השונים של האוכלוסייה.

<משה בר סימן טוב: עד לפני כחמש שנים הנתון היחיד שלפיו התפלג התקציב היה גיל המבוטחים כי גיל הוא מנבא טוב להיקף צריכת השירותים.

<משה בר סימן טוב: מלפני חמש שנים הוספנו גם את המגדר וזה באמת הוביל לתוצאה הזאת שאנחנו רואים שנשים מקבלות יותר תקציב באופן יחסי: 52% לעומת 51% באוכלוסייה - - -

<ברברה סבירסקי: אפשר להפריע לך משה, פשוט זה לא ביצוע.

<ברברה סבירסקי: זה נוסחת העברה של הכספים, שיהיה ברור, זה לא ביצוע של כספים.

<משה בר סימן טוב: לא, זה נוסחת הקצאה בהיבט הזה היא נגזרת מהביצוע של התקציב.

<משה בר סימן טוב: כלומר, זה תולדה של זה שנשים בתקופות חיים מסוימות, סביב גיל הפריון, צורכות יותר שירותים, ולכן אנחנו גם רואים את זה בא לידי ביטוי גם כאן.

עאידה תומא סלימאן: אני רוצה להבין טוב את ההערה שנאמרה.

עאידה תומא סלימאן: האם זה החלוקה מבחינת התקציב או הניצול.

עאידה תומא סלימאן: כלומר, האם זה - - -

<משה בר סימן טוב: אז אני אסביר.

<משה בר סימן טוב: נוסחת הקפיטציה היא נוסחה פרוספקטיבית.

<משה בר סימן טוב: היא נוסחה שמקצה משאבים על פי פרמטרים קבועים.

<משה בר סימן טוב: אבל היא מתייחסת לנתונים רטרוספקטיביים.

<משה בר סימן טוב: אנחנו אוספים מקופות החולים - - -

<ברברה סבירסקי: אבל זה נתונים once upon a time.

<ברברה סבירסקי: זה עכשיו קבוע בנוסחת הקפיטציה.

<משה בר סימן טוב: אבל עכשיו אנחנו מעדכנים את זה שוב.

<משה בר סימן טוב: נוסחת הקפיטציה עומדת לפני עדכון נוסף.

<משה בר סימן טוב: אנחנו לא משנים את - - -

עמיר פרץ: נוסחת הקפיטציה איפה?

עמיר פרץ: בחוק הבריאות?

<משה בר סימן טוב: בחוק ביטוח בריאות ממלכתי.

עמיר פרץ: מכוון שאני כתבתי אותו אני יכול להגיד לך.

עמיר פרץ: אני כתבתי את הנוסחה שבסוף הצלחנו להעביר אותה.

עמיר פרץ: צריך לראות מה הפרמטרים עכשיו.

עמיר פרץ: כמה אתם לוקחים פרמטר לנשים.

<משה בר סימן טוב: אז הוסיפו את הנשים כפרמטר, הוסיפו את הפריפריה כפרמטר.

<משה בר סימן טוב: אנחנו כן רוצים להפוך את הנוסחה לנוסחה שגם משקפת את לאן אנחנו רוצים שהמשאבים ינותבו.

<משה בר סימן טוב: זה לא דיון קל בשיח גם עם האוצר ובכלל עם המערכת - - -

עמיר פרץ: זה היה הויכוח הכי משמעותי בכל מה שקשור לחלוקה נכונה יותר של המשאבים.

<משה בר סימן טוב: נוסחת הקפיטציה זה הלב והליבה של הקצאת המשאבים במערכת, לכן הכניסה של ההיבט המגדרי לנוסחה היה כל כך חשוב.

<משה בר סימן טוב: אם אנחנו מסתכלים, ופה אין לי איזשהי עמדה לומר מה המשמעות של מה שאנחנו רואים, פילוח מגדרי של רכש אשפוז אז אנחנו רואים שזה 48% לעומת 52% - - -

עאידה תומא סלימאן: מה זאת אומרת רכש אשפוז?

<משה בר סימן טוב: קופות החולים צורכות שירותי אשפוז.

<משה בר סימן טוב: חלק מנוסחת הקפיטציה אנחנו מסתכלים איך הן רוכשות שירותי אשפוז, הן קונות שירותים בקהילה.

<משה בר סימן טוב: אז אנחנו רואים שהנשים צורכות יותר שירותים בקהילה ופחות שירותי אשפוז.

<משה בר סימן טוב: זה לא בהכרח רע.

<קריאה: אתה יכול לתת דוגמא רק שנבין על מה מדובר?

<משה בר סימן טוב: פחות נשים במחלקות פנימיות, פחות נשים במחלקות כירורגיות.

<משה בר סימן טוב: אני אומר, זה לא בהכרח ביטוי למשהו רע כי אנחנו מעדיפים שהנשים יצרכו יותר שירותים בקהילה.

<משה בר סימן טוב: לכן אני אומר, יש פה איזשהו נתון שאני לא יודע לבוא ולומר אם הנתון הזה הוא אינדיקציה לתת צריכת שירותים מצד הנשים או דווקא למצב טוב שנשים יותר צורכות שירותים בקהילה, אבל זה נתון שיש לנו אותו ואנחנו משקפים לכם את הנתון הזה כאן.

עאידה תומא סלימאן: בינתיים מה שאני רואה שדווקא יותר.

<משה בר סימן טוב: יותר גברים פחות נשים.

<משה בר סימן טוב: זה 48 לעומת 52.

עאידה תומא סלימאן: השאלה, זה לא כולל, אני מקווה, את מחלקות הלידה.

<משה בר סימן טוב: רכש שירותי אשפוז לא כולל את הלידה כי הלידה לא מכוסה על ידי קופות החולים, היא מכוסה על ידי הביטוח הלאומי והלידה אני מניח שאנחנו נמצאים בפרופורציות אחרות.

<משה בר סימן טוב: לעומת זאת, נשים, אנחנו רואים שהן צורכות את מירב שירותי המוסדות הסיעודיים, את מירב שירותי האשפוז הסיעודי.

<משה בר סימן טוב: ההסבר לזה זה: א' שנשים חיות יותר והן חיות יותר לבד וההסבר אולי התרבותי שיכול להיות לזה שיש פחות מי שיטפל בהן מעבר לזה שהן לבד גם פחות מטפלים בהן.

<משה בר סימן טוב: אנחנו שוב, אני אומר, אנחנו לא בהכרח יודעים, אבל יש את הנתון ואנחנו מציפים אותו פה אנחנו בעצמנו עוד צריכים ללמוד אותו.

<ברברה סבירסקי: אבל משה זו לא חלוקה של הכסף זו חלוקה של הנהנים.

<ברברה סבירסקי: יש להניח שיש קשר בין זה לזה, אבל ניתוח תקציבי צריך לכלול ניתוח של הכספים.

<ברברה סבירסקי: אז אני אבקש בפעם הבאה - - -

<משה בר סימן טוב: לא, לא.

<משה בר סימן טוב: זה קוד.

<משה בר סימן טוב: זה קוד סיעודי - - -

<ברברה סבירסקי: כן אני יודעת מה זה קוד.

<משה בר סימן טוב: העלות של הקוד הסיעודי זהה לגבר ולאישה.

<משה בר סימן טוב: כלומר, משרד הנהנים שווה לתקציב.

<משה בר סימן טוב: שיעור הנהנים שווה לחלקם בתקציב.

<משה בר סימן טוב: אין פה - - -

<ברברה סבירסקי: כל קוד זהה ל- - -

<משה בר סימן טוב: בטח.

<משה בר סימן טוב: קוד הוא זהה.

<משה בר סימן טוב: ההשתתפות העצמית של המשפחה היא שונה בהתאם למבחני הכנסה שנעשים לפרטים - - -

<ברברה סבירסקי: זה טוב אבל זה כמו להגיד זה שונה.

<משה בר סימן טוב: לא זה לא כמו להגיד זה שונה.

<משה בר סימן טוב: אנחנו מעבירים את הכסף למוסדות וגובים השתתפות עצמית.

<משה בר סימן טוב: ואנחנו מסתכלים, העלות של קוד היא זהה לגבר ולאישה.

<משה בר סימן טוב: העלות של הקודים מתפלגת לפי התפלגות האוכלוסייה.

<ברברה סבירסקי: אנחנו מדברים על דברים שונים אבל לא ניכנס - - -

עאידה תומא סלימאן: מה בדיוק רצית?

<ברברה סבירסקי: נגיד למשל, משפחה שיש להם פטור מלא מהשתתפות ומשפחה שמשלמת את הכל אז ההשתתפות של משרד הבריאות שונה בשני המקרים.

<משה בר סימן טוב: הטכניקה היא שאנחנו מעבירים את הכסף למוסדות וגובים השתתפות.

עמיר פרץ: המוסד מקבל כמו ההשתתפות.

<ברברה סבירסקי: אבל אם אין דמי השתתפות מהמשפחה אז משרד הבריאות משלם יותר.

<משה בר סימן טוב: המטופל בוחר את המוסד, אנחנו מעבירים את עלות - - - למוסד וגובים את ההשתתפות - - -

עאידה תומא סלימאן: אם אני לא טועה, מה שברברה שואלת, אתם מעבירים את הכסף למוסד ואתם גובים בחזרה חלק או כל הסכום שהועבר.

עאידה תומא סלימאן: השאלה האם הגבייה החוזרת מורידים אותה מהשימוש פה או לא כך שזה יכול לשנות את התמונה.

<משה בר סימן טוב: אני לא חושב.

<משה בר סימן טוב: אנחנו ננסה לבדוק אם יש לנו נתונים על איך מתפלגת ההשתתפות העצמית בין גברים לבין נשים.

<משה בר סימן טוב: אני לא מניח שנראה פה איזשהן דרמות.

עאידה תומא סלימאן: לא והאם היא- - - לא כמה, גם האם היא כלולה בנתון הבסיסי.

עאידה תומא סלימאן: האם הנתון הזה מתייחס אך ורק להעברות שנעשו על ידי משרד הבריאות למוסדות או גם כן לגבייה.

<משה בר סימן טוב: לא הוא הראה רק העברה למוסדות.

<משה בר סימן טוב: רק על 100% העברה למוסדות.

עאידה תומא סלימאן: אוקיי.

עאידה תומא סלימאן: אז אם זה רק להעברה אפשר לראות גם ולהבין נכון שהגיל של הנשים הוא יותר גבוה ואז יכול להיות שהן נהנות יותר אבל אי אפשר להתעלם מהעובדה שבהרבה מקרים גברים לא מועברים למקומות סיעודיים כי בעצם יש אישה בבית שמטפלת בהם.

עאידה תומא סלימאן: במקרה של נשים תמיד מעבירים, ב-90%.

עמיר פרץ: אצלך ואצלי לא.

<משה בר סימן טוב: אנחנו מציפים את הנתון - - -

עמיר פרץ: אבל את יודעת זה עניין שלא בטוח מה יותר טוב, לא יודע.

עאידה תומא סלימאן: ברור.

עאידה תומא סלימאן: אני רק מנסה להבין למה.

<משה בר סימן טוב: אני לא יודע.

<משה בר סימן טוב: יש הרבה הסברים שאנחנו יכולים לתת לעצמנו.

<משה בר סימן טוב: ההסבר שהוא בטוח נכון זה כי נשים תוחלת החיים שלהן יותר גבוהה, ולכן הייצוג שלהן באוכלוסייה יותר גבוה.

<משה בר סימן טוב: אני מניח שיש פה גם אלמנט תרבותי של נשים שמטפלות סועדות גברים.

<משה בר סימן טוב: אגב, רוב הקשישים הם בודדים, הם יחידים.

<משה בר סימן טוב: אנחנו מציפים את הנתון.

<משה בר סימן טוב: אם אנחנו נעבור לנתון הבא, אנחנו מסתכלים פה על סל שיקום.

<משה בר סימן טוב: פילחנו אותו למגורים ולתעסוקה, פנאי ויתר השירותים שנמצאים בסל השיקום.

<משה בר סימן טוב: אנחנו רואים שהנשים צורכות בהתאם לשיעורן באוכלוסיית השיקום.

<משה בר סימן טוב: אני חושב שכן אנחנו יודעים שהשכיחות שלהן היא נובעת מתחלואה נפשית יותר נמוכה או פחות אקוטית, אבל זה בהחלט נתון שצריך להסתכל עליו ועוד ללמוד אותו אני לא יודע לומר את כל המסקנות שאפשר לומר.

<משה בר סימן טוב: אנחנו רואים את הנתון, אנחנו מציפים אותו לכם, עשינו את זה במקסימום רזולוציה שאפשר לעשות.

<משה בר סימן טוב: אבל שוב זה גם דפוסים של תחלואה יש כאן, לא רק דפוסים מגדריים.

<משה בר סימן טוב: זה לא בהכרח מצביע על בעיה.

<משה בר סימן טוב: יכול להיות שזה מצביע על זה שלגברים יש יותר בעיות.

<משה בר סימן טוב: אבל בכל מקרה אנחנו מציפים פה את הנתון.

<משה בר סימן טוב: אותו דבר אנחנו רואים גם ביחידה לסמים והתמכרויות.

<משה בר סימן טוב: אנחנו יודעים שנשים פחות נוטות להתמכרויות, ולכן הצורך שלהן בטיפול הוא יותר נמוך.

<משה בר סימן טוב: שוב, יכול להיות שיש פה דברים שצריך לעשות.

עאידה תומא סלימאן: או שפחות מדווחים, פחות חושפות את הבעיה.

<משה בר סימן טוב: אני בהחלט מסכים שאנחנו צריכים - - - בוא נגיד, עצם זה שיש את הנתון אנחנו צריכים לראות שאנחנו יודעים להסביר אותו לעצמנו ולראות אם חלק מההסבר הוא שיש פחות הענות לצריכת השירותים, שהשירותים פחות מותאמים לדפוסי צריכת השירותים של נשים.

<משה בר סימן טוב: אני עוד לא יודע לקפוץ למסקנות, זה פעם ראשונה שאנחנו עושים את הניתוח הזה והניתוח הזה ממש עשינו בשבועיים האחרונים אבל בסדר זה בהחלט - - - ואנחנו גם משתפים פה ואנחנו נמשיך ונחקור גם בשיתוף עם מכון אדוה וגם עם גורמים נוספים.

<משה בר סימן טוב: הציבור מוזמן לחפור בנתונים ולומר לנו מה הוא רואה ומה רלוונטי.

<משה בר סימן טוב: גם במכשירי שיקום וניידות אנחנו רואים ששיעורן זהה לשיעורן מצרכני מכשירי שיקום וניידות.

<משה בר סימן טוב: ההתפלגות על התקציב זהה להתפלגות האוכלוסייה.

<משה בר סימן טוב: שוב, יכול להיות שזה מלמד על בעיה יכול להיות שזה לא מלמד על בעיה, אני עוד לא יודע.

<משה בר סימן טוב: גם כשאנחנו מסתכלים בקרב האוכלוסייה עם אוטיזם, אנחנו יודעים שההערות של אוטיזם בקרב נשים יותר נמוכה באופן דרמטי מאשר בקרב גברים ואז אנחנו רואים את זה גם בתקציב.

<משה בר סימן טוב: זה זהה להתפלגות אוכלוסיית האוטיזם בקרב גברים ובקרב נשים.

<משה בר סימן טוב: גם פה יכול להיות שצריך ללמוד קצת יותר.

<משה בר סימן טוב: בקרב שירותי בריאות התלמיד זה לחלוטין לפי התפלגות האוכלוסייה.

<משה בר סימן טוב: אין פה שונות בין הדברים.

<משה בר סימן טוב: בשירותי השב"ן - - -

עאידה תומא סלימאן: השאלה היא - - - כלומר ההוצאה התקציבית בשירותי בריאות התלמיד זה פשוט לקחתם את התקציב וחילקתם אותו למספר התלמידים או איך מודדים אם באמת נהנים מהשירות.

<משה בר סימן טוב: כל חיסון זכאים אליו גם נשים וגם גברים.

<משה בר סימן טוב: כל בדיקה - - -

עאידה תומא סלימאן: אה אוקיי, זה חיסונים - - -

<משה בר סימן טוב: זה חיסונים ובדיקות סקר.

<משה בר סימן טוב: גם גברים וגם נשים זכאים אליהם באופן מלא.

<משה בר סימן טוב: אין הבדל.

<משה בר סימן טוב: יש עוד משהו להוסיף?

עאידה תומא סלימאן: כן.

עאידה תומא סלימאן: אבל האם הניתוח הוא של הזכאות או באמת הניצול?

עאידה תומא סלימאן: כלומר, האם מספר התלמידות שאכן קיבלו את החיסון ואכן עברו את הסקירות הוא זהה למספרן במערכת.

<משה בר סימן טוב: את שואלת אם יש פער במיצוי השירותים בין תלמידות לבין תלמידים?

<משה בר סימן טוב: למיטב ידיעתנו לא.

<משה בר סימן טוב: מגיעה אחות לכיתה, מחסנת את כל התלמידים - - -

<קריאה: ואם באמת הורה מסרב שהילד שלו יקבל את החיסון זה נמצא - - -

<משה בר סימן טוב: אז את מניחה שזה מתפלג אחרת בין תלמידים לתלמידות?

<קריאה: אני שואלת.

<משה בר סימן טוב: אני לא יודע להגיד לך.

<משה בר סימן טוב: גם שיעור ההענות בסך הכל, חוץ מחיסוני שפעת ששיעור ההענות קצת יותר נמוך ופפילומה, סך הכל יש שם הענות של נשים גבוהה מהענות של גברים.

<משה בר סימן טוב: יש לנו בעיה עם ההענות באופן כללי, אבל עדיין ההענות של תלמידות גבוהה מההענות של תלמידים.

<משה בר סימן טוב: אני לא חושב, לא הייתי שם שם איזשהו זרקור.

<משה בר סימן טוב: אני יודע איפה המקומות, מכוון שיש פה הרבה מאוד מרחבים שצריך להסתכל עליהם וצריך למקד את הקשב אני לא חושב שפה זה איזשהו אזור שיש לנו בו בעיה.

עאידה תומא סלימאן: אבל הסירובים רשומים.

<משה בר סימן טוב: הסירובים רשומים, בוודאי.

עאידה תומא סלימאן: אז אולי בכל זאת אפשר לעשות את הניתוח הזה - - -

עמיר פרץ: אבל סירוב הוא לא בעיה.

עמיר פרץ: סירוב זה בעיה של ההורים של ה- - -

עאידה תומא סלימאן: בסדר, אבל זה יכול להעיד לנו האם יש מגמה לסרב יותר כאשר יש בנות, כאשר יש בנים - - -

עמיר פרץ: תפיסת עולם משונה שלא משנה אם יש לו בן או בת הוא מתנגד.

<קריאה: פפילומה זה חיסון שהוא חיסון שהוא מאוד שנוי במחלוקת בעיקר עבור בנות בגיל ההתבגרות אז יש לזה בהחלט משמעות - - -

עמיר פרץ: כן אבל ההתפלגות, נניח שמישהו יש לו ארבע בנות והוא בתפיסה הזאת שהוא לא רוצה חיסונים כן.

עמיר פרץ: בסדר זה הוא הבעיה זאת לא החלטה שנבעה בגלל איזה החלטה - - -

<משה בר סימן טוב: לא בגלל שיש לו בת.

<משה בר סימן טוב: למעט אולי פפילומה זה לא בגלל שיש לו בת.

עמיר פרץ: אם היה לו בן הוא היה מחליט אותו דבר.

עאידה תומא סלימאן: אנחנו לא יודעים אם לא בודקים.

עאידה תומא סלימאן: אם הסירובים הם יותר גבוהים אצל בנות, למענך אני אתקן את עצמי, אצל הורים של בנות אם לא נבדוק את זה לא נדע.

<משה בר סימן טוב: בעדיפות בסוף של איפה - - -

<קריאה: תתייחס בהמשך לתקצוב של האחיות בבתי הספר?

<משה בר סימן טוב: לא.

עאידה תומא סלימאן: מי גברתי?

<יפה רז: נציגה של הנהלת הכללית, יפה רז.

עאידה תומא סלימאן: יש המון שאלות, אני מחכה, אני מקווה שתוך כדי נקבל גם - - -

<משה בר סימן טוב: בואו נמשיך.

<משה בר סימן טוב: השנה עשינו גם ניתוח של התפלגות המבוטחים בשב"ן.

<משה בר סימן טוב: בשירותי הבריאות הנוספים של קופות החולים וראינו שנשים מתבטחות יותר מאשר גברים.

<משה בר סימן טוב: יכול להיות שזה תוצאה של שנאת סיכון יותר גבוהה, יכולים להיות הסברים אחרים.

<ברברה סבירסקי: זה טוב או לא טוב?

<משה בר סימן טוב: אני זהיר מלהסיק מסקנות.

<משה בר סימן טוב: כשאנחנו רואים נתון אנחנו מיד נותנים לעצמנו איזשהו הסבר.

<משה בר סימן טוב: אני עוד לא יודע לומר את זה.

<ברברה סבירסקי: לא, אני ברמה אחרת של חשיבה.

<ברברה סבירסקי: אתה יודע מה היא.

<משה בר סימן טוב: שמה?

<ברברה סבירסקי: זה טוב או לא טוב שיותר אנשים - - -

<משה בר סימן טוב: יש בכלל שב"ן?

<ברברה סבירסקי: בדיוק.

<ברברה סבירסקי: זה רמה אחרת.

<משה בר סימן טוב: זה דיון אחר, אני מסכים שזה דיון אחר.

<משה בר סימן טוב: ניתוח שכר במשרד הבריאות - - -

<קריאה: סליחה, הנתונים כאן לא היו ברורים היה 72 - - -

<משה בר סימן טוב: 76% ו-72%.

<קריאה: זה אחוז מכלל הנשים המבוטחות בקופה.

<קריאה: זה לא משלים אחד את השני.

<משה בר סימן טוב: ניתוח שכר זה יהיה - - - אנחנו עשינו בדיקה, דבר ראשון הלכנו על המינסטריון.

<משה בר סימן טוב: מינסטריון זה אומר לא בתי החולים, אלא עובדי המשרד ולשכות הבריאות.

<משה בר סימן טוב: אנחנו ראינו שיש פערים מסויימים בין גברים ונשים בשכר.

<משה בר סימן טוב: ראינו שעיקר הפער, לא כולו, ולכן גם ההסבר הזה עדיין הסבר שדורש עוד חקר, ראינו שעיקר הפער נובע מעבודה נוספת.

<משה בר סימן טוב: כלומר, שגברים עושים יותר עבודה נוספת מאשר נשים.

<משה בר סימן טוב: יכול להיות שזה כי נותנים יותר לגברים ויכול להיות שזה כי גברים מוכנים לעשות יותר וכמו שאמרתי זה לא נותן לנו 100% הסבר - - -

עאידה תומא סלימאן: או כי אין להם את המשרה השנייה, להיות הורה.

עמיר פרץ: אבל זה לא מה שכתוב כאן.

עמיר פרץ: כתוב שהניתוח כולל שעות נוספות.

<משה בר סימן טוב: לא, הוא כולל.

<משה בר סימן טוב: אז אמרתי, אנחנו רואים בגרף בצד ימין את השכר הממוצע, אנחנו רואים שגברים, לצורך העניין נקח את הגברים הרופאים, אנחנו רואים שגברים רופאים מרוויחים כ-32 אלף לעומת נשים שמרוויחות 27 אלף.

<משה בר סימן טוב: יש פער של - - -

עמיר פרץ: זה לא בגלל שיש יותר גברים רופאים בעמדות ניהול שאז זה משנה את הממוצע?

<משה בר סימן טוב: יש יותר נשים בעמדות ניהול במשרד הבריאות.

עמיר פרץ: לא אני מדבר בבתי חולים.

<משה בר סימן טוב: זה במשרד הבריאות, זה לא כולל בתי חולים, אמרנו, זה במינסטריון.

<נועה שוקרון: ההבחנה פה בעצם ברגע שלקחנו ובודדנו את העבודה הנוספת אז מה שנשאר לך זה רכיב הוותק.

<נועה שוקרון: זאת אומרת, מה שלא מוסבר על ידי עבודה נוספת מוסבר על ידי רכיב הוותק.

<נועה שוקרון: ואם אנחנו רואים שפה בפער שמ-32 ל-26 יש לנו 6000 ₪ פער, רובו הגדול מוסבר מעבודה נוספת ולא מהבדלי הוותק.

<משה בר סימן טוב: כרגע אנחנו רואים שעבודה נוספת - - - במדינה לא אמור להיות הבדל למעט עבודה נוספת.

עמיר פרץ: עבודה נוספת זה שעות נוספות.

<משה בר סימן טוב: שעות נוספות, כוננויות.

עמיר פרץ: לא עבודה חיצונית.

<משה בר סימן טוב: לא, לא, זה עבודה נוספת במשרד הבריאות, באותה משרה.

<משה בר סימן טוב: לכן, בדקנו ואכן אנחנו רואים שזה נותן הסבר מלא, לצורך העניין, או כמעט כמעט מלא.

<משה בר סימן טוב: עדיין צריך לראות שבאמת ההקצאות של כוננויות וההקצאות של שעות נוספות נעשות באופן שוויוני לגברים ונשים.

<משה בר סימן טוב: אני אומר תיכף על משהו - - -

עמיר פרץ: זה ממוצע?

<משה בר סימן טוב: זה ממוצע.

עמיר פרץ: באיזה שכר התחלתי מתחיל רופא או רופאה אצלכם במינסטריון?

<משה בר סימן טוב: זו שאלה אחרת אני יכול לתת - - -

עמיר פרץ: כי אז אם ככה פה יש שכר של 50-60 אלף.

<משה בר סימן טוב: לא, אתה רואה שהשכר הממוצע של רופא הוא 32 אלף ושל רופאה - - -

עמיר פרץ: יש מקבלי שכר עם 50 אלף.

<משה בר סימן טוב: יש גם מקבלי שכר עם 50 אלף.

עמיר פרץ: לא, לא בתי חולים, משרד הבריאות.

<משה בר סימן טוב: במשרד, יש גם 50 אלף, כן.

עמיר פרץ: כי בתי חולים כשאתה לוקח רופא שמניע לך מחלקה כמו מנתח כבד כזה או אחר אז הוא מגיע לשכר - - -

<משה בר סימן טוב: אנחנו רוצים שהרופאים במשרד הבריאות, אנחנו רוצים להיות תחרותיים לעומת המשרות שמציעים להם בבתי החולים.

עמיר פרץ: אין לי בעיה אני רק רוצה לדעת מה הפער.

עמיר פרץ: כי אם רופא היום נכנס לעבודה ואנחנו מדברים איתו והוא אומר, אני צריך השלמת הכנסה ומקבל 10 אלף ₪ אז אנחנו רוצים שם לראות מה קורה.

עמיר פרץ: הממוצע הוא דבר בעייתי, אתה יודע.

<משה בר סימן טוב: אני מסכים.

<משה בר סימן טוב: בסדר.

<משה בר סימן טוב: אלף נציג נתונים נוספים - - -

עמיר פרץ: יש את ההוא שטבע בבריכה שהעומק הממוצע שלה 20 ס"מ.

עמיר פרץ: קפץ לצד הלא נכון.

<משה בר סימן טוב: זה לא אופי הבעיה במשרד הבריאות כי הרופאים הם יחסית יותר ותיקים.

<משה בר סימן טוב: הם במשרות ניהוליות יותר זה רופאים- - -

עמיר פרץ: לא, אני לא נגד, דרך אגב, שלא תתבלבל.

עמיר פרץ: אני בעד שתעלה לכולם, הכל בסדר, אין לי בעיה עם זה.

עמיר פרץ: אני רק מודאג מזה שיכול להיות שבסטטיסטיקה פה אנחנו נמצא נושאי משרה עם 10,000 ו-8,000.

<משה בר סימן טוב: הממוצע פה, בטח של רופאים, לא נעשה על הרבה משרות.

<משה בר סימן טוב: אין כל כך הרבה רופאים במשרד הבריאות אז זה לא מייצג שונות מאוד מאוד גדולה.

<משה בר סימן טוב: ניתחנו גם בבתי החולים, אגב, אפשר לראות את זה.

<משה בר סימן טוב: רמות השכר יותר גבוהות, אבל גם ההסבר הוא בעיקר על ידי עבודה נוספת - - -

עאידה תומא סלימאן: אני חייבת להגיד שגם במשרדים אחרים התגלה עוד פקטור שעושה את הפער.

עאידה תומא סלימאן: זה כל מיני הטבות שנלוות מעבר לשעות נוספות כמו כל העניין של רכב ושל דברים אחרים שבדרך כלל מצאנו שגברים מקבלים אותם יותר מאשר נשים בתוך המערכת.

<משה בר סימן טוב: לכן בדקנו עבודה נוספת לראות עד כמה עבודה נוספת נותנת הסבר.

<משה בר סימן טוב: כי עבודה נוספת זה תגמול בגין עבודה.

<משה בר סימן טוב: זה לא תגמול בגין זה שאני אוהב אותך יותר או אתה חבר שלי ולכן אני נותן לך תקן רכב יותר גבוה או משהו אחר.

<משה בר סימן טוב: כלומר, זה תגמול בגין עבודה וראינו שזה מייצג את ההסבר העיקרי.

<משה בר סימן טוב: שוב, לא מלא, עדיין צריך לראות שאין כניסה בדרגות יותר גבוהות ועדיין צריך לראות שתקני הרכב הם בסדר ועדיין צריך לראות שגם ההקצאה של עבודה נוספת, שעות נוספות וכוננויות נעשית באופן שוויוני - - -

עמיר פרץ: מה זה הרובריקה מצד ימין?

<משה בר סימן טוב: זה בבתי החולים.

<משה בר סימן טוב: קודם ראינו במשרד הבריאות - - -

עמיר פרץ: לא, לא, פה.

<משה בר סימן טוב: זה עלות ממוצעת למשרה בפועל וזה החלק במשרה שהוא בגין עבודה נוספת ואז אתה רואה לצורך העניין שגברים מרוויחים יותר, אבל גברים גם עושים יותר עבודה נוספת.

<משה בר סימן טוב: ולכן, ההסבר לזה, אתה רואה שגברים,לצורך העניין, מרוויחים - - -

עמיר פרץ: עכשיו זה כולל רק בתי חולים של הממשלה, זה לא כולל בתי חולים של קופת חולים.

<משה בר סימן טוב: זה בתי חולים ממשלתיים, נכון.

<משה בר סימן טוב: אני יודע לשלוף נתונים של בתי חולים ממשלתיים.

<משה בר סימן טוב: בואו נדבר קצת על מה המשרד עושה, שני שקפים אחרונים.

<משה בר סימן טוב: דבר ראשון עשינו את הניתוח המגדרי וכמו שאמרתי זה בהחלט מאיר לנו הרבה דברים שאנחנו צריכים לעשות.

<משה בר סימן טוב: הגדרנו מדד מגדרי בתכניות העבודה שלנו, אנחנו אמרנו שאנחנו רוצים לראות ב-2017-18 ברמת השטח, ברמת בתי החולים, יותר נשים מנהלות, יותר נשים בתפקידים בכירים.

<משה בר סימן טוב: ואנחנו, אגב, יודעים משהו אחד טוב על מערכת הבריאות הישראלית, איפה שאנחנו מפנים זרקור למערכת היא מתיישרת מאוד מאוד מהר.

<משה בר סימן טוב: אם אנחנו נגיד בתי חולים, ושמנו את זה בתכניות העבודה שלנו.

<משה בר סימן טוב: כל בית חולים עכשיו, עשינו תכניות עבודה, כל בתי החולים באים ומציגים.

<משה בר סימן טוב: כל בית חולים מציג שיעור נשים בהנהלה.

<משה בר סימן טוב: וראינו שם שונות מאוד גדולה.

<משה בר סימן טוב: ראינו בתי חולים על 50%, ראינו בתי חולים עם 18% וכל בית חולים נדרש להציג תכנית לשיפור.

<משה בר סימן טוב: וברגע שאנחנו עושים דבר כזה בין אם זה בזיהומים, בין אם זה בקשירות, בין אם זה בשבר צוואר ירך או כל דבר אחר שאנחנו נותנים יד למערכת היא משתפרת.

<משה בר סימן טוב: אז עצם זה שאנחנו עכשיו לראשונה השנה מודדים את בתי החולים על הדבר הזה אני מאמין שאנחנו נראה תהליך של שיפור.

<משה בר סימן טוב: איפה שיש פערים אנחנו רוצים לראות מצד בית החולים תכנית התערבות.

<משה בר סימן טוב: זה חלק מהעניין.

<משה בר סימן טוב: וכמו שאמרתי, ברמה שלנו, אני מקווה שבעזרת השם תהיה מנהלת בית חולים כללי ממשלתי במדינת ישראל בשנה הקרובה.

<משה בר סימן טוב: משהו שאת עושה, הוועדה פה עושה עליו דיון מחר, אנחנו משנים את התעריף האמבולטורי להפרעות אכילה כדי שנראה יותר עמדות טיפול.

<משה בר סימן טוב: ודיברתי על תכנית ענבר שזה התכנית של העתודה הניהול ואנחנו מקפידים שיהיה שם - - -

עאידה תומא סלימאן: למרות שאני יודעת שאני קצת ממהרת אולי נשמע על זה יותר פרטים מחר, אבל כאשר מדברים על שינוי תעריף הטיפול זה שינוי מהותי, מה הולך שם מבחינתם.

<משה בר סימן טוב: כן זה שינוי מהותי.

<משה בר סימן טוב: אנחנו רוצים שינוי מהותי כדי שבאמת - - - כשאנחנו עושים תהליך כזה אנחנו עושים אותו עם השטח.

<משה בר סימן טוב: אנחנו מדברים עם קופות החולים, מדברים עם בתי החולים, רוצים לראות מה החסמים, עושים זיהוי של העלויות, רואים שהתעריף לא נכון או לא מספיק מתמרץ ופועלים לתיקון.

עאידה תומא סלימאן: כלומר עוד לא הוחלט כמה זה.

<משה בר סימן טוב: זה בתהליך.

<משה בר סימן טוב: זה צריך להגיע לוועדת תעריפים שהיא לא רק בשליטתנו זה שליטה משותפת של האוצר ושלנו.

<משה בר סימן טוב: אני מאמין שאנחנו נצליח.

<משה בר סימן טוב: ועדה בין משרדית לשוויון מגדרי תקום במשרד.

<משה בר סימן טוב: אנחנו מגדילים את התקציב לטיפול בנפגעות תקיפה מינית.

<משה בר סימן טוב: יש משהו שעשינו במשרד שהיה לו הדים חיוביים.

<משה בר סימן טוב: בכל יום שלישי אנחנו מסיימים את הישיבות בארבע כדי שגברים, נשים, הורים ורווקים יהיה להם זמן אישי משפחתי.

<משה בר סימן טוב: אנחנו עכשיו בוחנים פעולות נוספות כמו שיחות ועידה אחרי שעה חמש או שש בערב רק אם זה מאוד חשוב.

<משה בר סימן טוב: גברת לירון זהר מרכזת עבודה על זה.

<משה בר סימן טוב: אנחנו נציג את זה בישיבת ההנהלה הקרובה.

<משה בר סימן טוב: אנחנו רוצים לעשות עוד פעולות שיאפשרו איזון חיים עבודה יותר בריא, זה טוב לכולם, טוב גם לי ובטח טוב גם לנשים, זה חלק מהסרת החסמים בעניין.

<משה בר סימן טוב: יש לנו מפעל יפה במערכת הבריאות וזה המועצות הלאומיות.

<משה בר סימן טוב: בראש, יש לנו את המועצה הלאומית לבריאות האישה.

<משה בר סימן טוב: פרופסור נעמה קונסטנטיני עומדת בראשה וגם היא הציגה בפני הוועדה והיא גם מציפה לנו דברים משמעותיים שמהם אנחנו צריכים גם ללמוד ברמת הבריאות.

<משה בר סימן טוב: הדבר האחרון, אחד הדברים המשמעותיים שקרו בשלוש-ארבע השנים האחרונות במערכת הבריאות זה שהתחלנו לפרסם מדדי איכות על טיפול בשבר צוואר ירך, מתן אנטיביוטיקה מונעת, טיפול בשבץ ושורה ארוכה מאוד של מדדים.

<משה בר סימן טוב: 26 מדדים יש לנו היום לבתי חולים שמפורסמים באופן מלא ושקוף לציבור.

<משה בר סימן טוב: גם ה-database מפורסם לציבור.

<משה בר סימן טוב: אנחנו בוחנים כל דבר כזה גם אם יש הבדל בין נשים לבין גברים.

<משה בר סימן טוב: אז אנחנו בודקים גם את זה והכל מפורסם לציבור.

<משה בר סימן טוב: זה מהלך מאוד מאוד יפה, זה היה אחד ממנועי השיפור הגדולים ביותר במערכת בשנים האחרונות וגם את זה אנחנו עושים.

<משה בר סימן טוב: זהו, זה החלק של ההצגה שלנו.

עאידה תומא סלימאן: תודה רבה.

עאידה תומא סלימאן: אנחנו תיכף נפתח את הדיון, אבל בגלל שהנציגה של משרד האוצר ביקשה לצאת לעוד משהו, הייתי רוצה, גברת ליאור קוטלר, בבקשה, הייתי רוצה לשאול, נאמר לי שמדובר על תוספות לתקציבים גם בנושא של הפרעות אכילה וגם בנושא של נפגעות תקיפה מינית ויש כמה וכמה נושאים שאולי גם נרצה.

עאידה תומא סלימאן: אני יודעת שכבר האוצר אישר הכפלה של סל התרופות וזה היה הישג מרשים ואנחנו מאוד שמחנו עליו.

עאידה תומא סלימאן: השאלה מה הכיוון מבחינת האוצר, האם את מיודעת לאן פניכם מועדות בעניין של תוספות תקציביות לטיפול בנפגעות תקיפה מינית ובתמחיר של הפרעות אכילה.

<ליאור קוטלר: לגבי התמחיר אני חושבת שזה יגיע לדיון ממש בשבועות הקרובים.

<ליאור קוטלר: לגבי השינוי של הפרעות אכילה, כמו שאמר המנכ"ל, זה נמצא עכשיו בתהליכים.

<ליאור קוטלר: אני יודעת שקיבלנו טיוטה, זה יגיע מחר לכנסת ובשבת הקרובה זה אמור - - -

<משה בר סימן טוב: צריך להגיע לוועדת תעריפים.

<משה בר סימן טוב: יש אצלך דיון מחר שאת עושה על זה, המנגנון הממשלתי זה וועדת תעריפים של משרדי הבריאות והאוצר וכמו שאמרה ליאור, אני מקווה שזה רוח חיובית מהאוצר לשינוי התעריף.

עאידה תומא סלימאן: זהו, אני רציתי לשמוע אם יש רוח חיובית או לא מהאוצר.

עאידה תומא סלימאן: מכם אני שמעתי.

<ליאור קוטלר: רוח חיובית יש.

<ליאור קוטלר: זה תמיד.

עאידה תומא סלימאן: זה תמיד אני לא בטוחה.

עאידה תומא סלימאן: אל תקחי על עצמך אמירה כזו.

עאידה תומא סלימאן: כבר ראיתי רוח לא - - -

<ליאור קוטלר: בנושא הזה יש רוח חיובית לחלוטין כן.

עאידה תומא סלימאן: בנושא הזה אתם הולכים לכיוון, אני רק בגלל שאנחנו בינתיים, אני מקווה שמחר נקבל יותר בשר של כמה, במה מדובר.

עאידה תומא סלימאן: עלייה זה יכול להיות עלייה משמעותית וזה יכול להיות עלייה כדי לרשום שהייתה עלייה.

<משה בר סימן טוב: רוצים שזו תהיה עלייה מספקת שתביא לפתיחת יותר שירותים, זאת המטרה.

עמיר פרץ: על כמה מדובר, כמה דרשתם?

<נועה שוקרון: זה משהו קצת שונה.

<נועה שוקרון: באופן כללי כיום התעריף האמבולטורי לטיפול יום בבתי החולים הפסיכיאטריים הוא זהה.

<נועה שוקרון: אז קודם כל זה הדבר הראשון ברמת השינוי או אנחנו מוציאים את הטיפול הזה - - -

עאידה תומא סלימאן: זאת הייתה גם דרישה של הוועדה הזו.

<נועה שוקרון: אני חושבת שאלף יש אמירה בזה שזה הטיפול הראשון שיוצא ובית בעצם ההגדרה שזה הטיפול הראשון שמתומחר באופן פרטני, אני חושבת מעבר ליותר - - -

<משה בר סימן טוב: באופן דיפרנציאלי.

<נועה שוקרון: יש פה עניין שהוא מתומחר אך ורק עבור הטיפול הזה, ולכן התמחור יהיה הרבה יותר מדוייק, הרבה יותר נכון ויאפשר את התמריצים הנכונים למערכת, גם לקופות וגם לבתי החולים.

<משה בר סימן טוב: פעם ראשונה שטיפול יום לא יהיה טיפול יום כללי, אלא יהיה טיפול יום להפרעות אכילה.

<משה בר סימן טוב: זה בהחלט פריצת דרך כללית ולנושא הזה בפרט.

עאידה תומא סלימאן: אני יודעת ואני זוכרת שהייתה דרישה מטעם הוועדה לעשות את ההפרדה הזו כי בעצם לטיפול בהפרעות אכילה צריך צוות שהוא יותר מורכב גם מתזונאי, גם מפסיכולוג, גם מרופא, במקום שטיפולים אחרים הם יותר בכיוון של התמקצעות או התמחות אחת.

עאידה תומא סלימאן: אני רוצה כן לתת, לנצל, אם אנחנו כבר מדברים על זה, לד"ר דב אלבוקרק, מנהל מרכז רעות.

עאידה תומא סלימאן: אני יודעת ואני הייתי אצלכם בסיור והועלה הנושא ולאחר שדיברנו אני העליתי את זה גם כן בישיבה עם המנכ"ל בעניין התמחיר.

<דב אלבוקרק: אז אני קודם כל שמח כי זו בשורה ואני מבין שהולכים לכיוון של עדכון תעריפים.

<דב אלבוקרק: מה שאני רוצה רק להסב את תשומת הלב למשהו שהועבר בהרבה מאוד פורומים, גם הפורומים המקצועיים.

<דב אלבוקרק: מתעכבים ומדברים על טיפול יום וזה מאוד חשוב, זו בשורה.

<דב אלבוקרק: מעבר לטיפולי היום יש טיפולים נוספים.

<דב אלבוקרק: בהפרעות אכילה אנחנו מדברים, אגב, על 50 אלף חולים, בעיקר חולות, בהפרעות אכילה.

<דב אלבוקרק: מתוכן, אולי 3000 מטופלים, יש פה אולי איזה משהו כמו 6%.

<דב אלבוקרק: גם אם נגיד שזה לא 50 אלף ושיש הערכת יתר וזה 30 אלף אנחנו מדברים על 10% מטופלים בלבד.

<דב אלבוקרק: יש פער מאוד גדול גם בידע.

<דב אלבוקרק: הפער הוא גדול מאוד בשירותים.

<דב אלבוקרק: כשאנחנו מדברים על ספקטרום אז יש ספקטרום ממרפאה ועד לאשפוז ובדרך יש גם טיפול יום.

<דב אלבוקרק: מה שיש לפני זה זה טיפול אינטנסיבי, מרפאתי אינטנסטיבי.

<דב אלבוקרק: טיפול מרפאתי אינטנסטיבי כמו שקיים ברעות זה טיפול שהוא חמשה טיפולים בשבוע, רב מקצועי, כמו שיושבת ראש הוועדה ציינה.

<דב אלבוקרק: זה פסיכיאטר, זה פסיכולוג, זה דיאטנית, זה טיפולים קבוצתיים.

<דב אלבוקרק: העבודות כאן מסביב מייצגות את הטיפול באומנות שמתקיים ברעות.

<דב אלבוקרק: זה בעצם לפני אשפוז, לפני טיפול יום ואחרי.

<דב אלבוקרק: מה שהולך להיות, הסיבה שאני נמצא כאן, ואני מודה ליושבת ראש הוועדה על האפשרות ועל התמיכה בתהליך הזה, זה מאחר ואנחנו לא מצליחים, לצערי רב, לחדור מול כל הגורמים.

<דב אלבוקרק: אנחנו עובדים בצורה מאוד מסודרת ואת ההבנה שלא שינוי של התעריף, לא רק של טיפול יום, אלא גם של המנועים, אותו טיפול מרפאתי מיידי.

<דב אלבוקרק: מרפאת הפרעות אכילה ברעות, מכון אגם, הולכת להיסגר, זאת המשמעות.

<דב אלבוקרק: אנחנו לא יכולים להחזיק, זה משיט עלינו גרעון של מיליון ₪ בשנה.

<דב אלבוקרק: בית חולים שאינו נתמך, טיפול ציבורי, מטפלים בכל הקופות ולצערי הרב הנושא הזה לא מצליח לעבור.

<דב אלבוקרק: עוד לציין, זה הטיפול המרפאתי האינטנסיבי היחיד באזור המרכז.

<דב אלבוקרק: היה טיפול נוסף בשיבא, שיבא כבית חולים ממשלתי הבין שהוא מפסיד כסף ולכן הוא סגר אותו.

<דב אלבוקרק: אנחנו בית חולים ציבורי שאינו נתמך, אנחנו מגלים אחריות לאומית ואנחנו משאירים את השירות הזה ואין לנו סבסוד סביב.

<דב אלבוקרק: תודה.

עאידה תומא סלימאן: אני חושבת שהמצוקה שמדובר עליה ברעות, אני שמעתי אותך אומר ששיבא אכן יפתח - - -

<משה בר סימן טוב: יפתח, כן כן.

<משה בר סימן טוב: כבר מוכן המקום.

<משה בר סימן טוב: אבל זה הדיון של מחר.

עאידה תומא סלימאן: נכון.

עאידה תומא סלימאן: זה הדיון של מחר.

עאידה תומא סלימאן: חשוב לי גם לרדת לפרטי פרטים מחר כי יש כל מיני עניינים שקשורים בנושא הזה אבל אני חושבת שהעלית את הבעיות, ד"ר, ואנחנו גם מחר נמשיך לטפל בנושא הזה והקדשנו לו ישיבה מיוחדת ואולי כדאי באמת שנעקוב אחר כך איך אפשר לטפל בעניין.

עאידה תומא סלימאן: אני הייתי רוצה לתת לגברת דנה וינברג, מנכ"לית עמותת נשים לגופן, שהגשתן נייר עמדה שמתייחס - - - אני אתן לכן, למרות שחלק גדול ממה שהייתן והעליתן בלט כל כך העדרותו מהניתוח הזה.

עאידה תומא סלימאן: אז בבקשה.

<דנה וינברג: תודה רבה.

<דנה וינברג: אז קודם כל אנחנו כמובן מאוד מברכות על הניתוח התקציבי מנקודת מבט מגדרית.

<דנה וינברג: אני רוצה לשים כנקודה שניתוח מגדרי של תקציב הבריאות מחייב חשיבה לא כל כך על שוויון באופן פורמלי כמו על שוויון באופן מהותי.

<דנה וינברג: מאחר וסוגיות שקשורות לאיכות חייהן ולצורת חייהן של נשים מחייבות הקצאת תקציבים ומשאבים בצורה אחרת לגמרי.

<דנה וינברג: העוגה שהצעתם שמסכמת שמראה שנשים מהוות 51% מהאוכלוסייה וזוכות ל-52% מתקציבי סל הבריאות יכולה להטעות ולבלבל ולחשוב שהמצב הוא טוב.

<דנה וינברג: אני רוצה לשים כמה נקודות למה אני חושבת שהאחוז אחד הבדל הזה בהחלט מעיד על זה שיש כאן בעיה.

<דנה וינברג: קודם כל כאמירה כללית, צריך לזכור שנשים משתמשות במערכת הבריאות בשונה מגברים הרבה מאוד גם כשאינן חולות.

<דנה וינברג: לאורך כל חייהן נשים נעזרות במערכת הבריאות סביב צרכים שקשורים למערכת הפריון, לאמצעי מניעה, ללידה, לליווי הריון, לסוגיות שונות שקשורות בהורות, סוגיות שקשורות להפסקת המחזור, ווסת.

<דנה וינברג: זאת אומרת שיש לנו כאן שורה מאוד מאוד ארוכה של צרכים של נשים גם כשהן בריאות, למשל אמצעי מניעה, בריאות מניעתית, שראוי לתת עליהם את הדעת.

<דנה וינברג: אנחנו יודעות להגיד, הנושא של רפואה מגדרית, אני לא אתן כאן נאום שלם על רפואה מגדרית, אני מניחה שרוב הנוכחים יודעים שברפואה מגדרית אנחנו יודעים היום שהסיפור שלה אינו הסיפור שלו.

<דנה וינברג: שני שליש מהתרופות, הטיפולים, הניתוחים הידועים כיום למדע נוסו על גברים ולא נוסו על נשים.

<דנה וינברג: זאת אומרת שמה שאנחנו רוצות להגיד בנוסף לחלוקה היפה שעשיתם כאן, שאנחנו קוראות לזה שיהיה גם איסוף מידע.

<דנה וינברג: יש שפע של תחומים.

<דנה וינברג: אנחנו הכנו נייר עמדה, כמו שציינו, שלושה עמודים שאני מניחה שידועים למערכת, של דפוסי תחלואה שונים של נשים, ציינת דיכאון, דפוסי תגובה לתרופות.

<דנה וינברג: שורה באמת מאוד מאוד ארוכה של דברים שהמידע עליהם הוא חסר בצורה מטרידה.

<דנה וינברג: אני חושבת שנכון וראוי שמשרד הבריאות יקצה משאבים נפרדים לאיסוף מידע ומחקר.

<דנה וינברג: בארצות הברית משנות ה-90 כל מחקר שנעשה על שני המינים מקבל תקצוב נוסף מהממשלה.

<דנה וינברג: ראוי שמשרד הבריאות בישראל, שהכנסת תעביר חוק שמאפשר תקצוב שווה לנשים וגברים.

<דנה וינברג: זאת אומרת שהתמונה שהוצגה כאן היא תמונה טובה ונכונה, אבל היא לא מספיק מייצגת.

<דנה וינברג: אני רוצה להסב תשומת לב לעוד כמה נקודות חשובות וזה שירותי בריאות חסרים לנשים, אחד הבולטים ביותר בעינינו, ואנחנו מתריעות על זה שוב ושוב, זה הנושא של גיל המעבר.

<דנה וינברג: רפואת נשים בגיל המעבר רק לסבר את האוזן מדובר על 15% מהאוכלוסייה שחיה בישראל בכל רגע נתון.

<דנה וינברג: זאת אומרת, נוגעת לכמיליון נשים.

<דנה וינברג: מערכת הבריאות בישראל חסרה מאוד שירותי בריאות לגיל המעבר.

<דנה וינברג: גם על זה הכנו נייר עמדה.

<דנה וינברג: אני אשמח לספק את כל ה - - -

עאידה תומא סלימאן: היה לנו דיון פה וגילינו שלמשל באוכלוסייה הערבית אין אפילו מרכז בריאות אישה אחד.

עאידה תומא סלימאן: כלל הנשים הערביות צריכות לנוע למרכזים של ערים שלא תמיד הכי קל להגיע אליהן וזה מרחקים מאוד גדולים.

<משה בר סימן טוב: הרבה אתגרים ומחסור בשירותי בריאות באוכלוסייה הערבית.

עאידה תומא סלימאן: נכון.

עאידה תומא סלימאן: וזה אתגרים שהם עומדים לפתחה של הממשלה ואך ורק, ושם אנחנו לא עוברים על החוק.

<משה בר סימן טוב: נכון, נכון.

<דנה וינברג: זה אפילו לא רק עניין של מרכזי בריאות האישה.

<דנה וינברג: אם במרכז בריאות האישה אין מומחה לגיל המעבר ושותפים שלנו באגודה הישראלית לבריאות גיל המעבר מתריעים שאין היום מתמחים שמתמחים ברפואת גיל המעבר.

<דנה וינברג: מאחר ובישראל, וזה עוד נקודה, סל הבריאות, אני חושבת שמעניין מאוד ואולי ברברה תרצה לדבר על זה קצת יותר, על ניתוח מגדרי של סל הבריאות.

<דנה וינברג: אני מניחה שניתוח מגדרי של סל הבריאות ישקף את המציאות שמרבית המשקעים הכספיים והתרופות שמושקעים מושקעים בתחום של פריון.

<דנה וינברג: ובתחומים אחרים שקשורים לבריאות האישה, בוודאי בתחומים שקשורים לגיל של אחרי פריון יש מעט מאוד הקצאה, לכן זה משפיע גם על הרופאים.

<דנה וינברג: יש מעט מאוד רופאים - - -

<משה בר סימן טוב: תרופות לסרטן השד, שיש היום בישראל את התרופות המתקדמות ביותר, כולן בסל במימון ציבורי.

<משה בר סימן טוב: זה לא - - -

<דנה וינברג: וגם נכנסו כמה אמצעי מניעה, אין שום ספק.

<דנה וינברג: אני רק שמה כנקודה - - - אני אומרת שאם רפואת גיל המעבר הוא תחום שהוא פחות מתוגמל יש הרבה פחות מתמחים ורופאים שמתמחים בנושא הזה.

<דנה וינברג: המצב הוא בעייתי ממש.

<דנה וינברג: ודרך אגב, את זה ניתן לפתור בקלות יחסית על ידי הכשרה של צוותים סיעודיים, של אחיות למתן - - - הפתרונות הם לא בהכרח מאוד מאוד יקרים.

<דנה וינברג: זה רק עניין של תשומת לב לשלב הזה בחיים של נשים שהוא מאוד משמעותי לבריאות שלהן ולאיכות החיים שלהן.

<דנה וינברג: יש עוד שירותים חסרים שאתם דיברתם על הפרעות אכילה, על הנושא של פגיעה מינית שיש לו השלכות מאוד רציניות.

<דנה וינברג: ואני רק אשים עוד את הנקודה של חינוך לבריאות מינית.

<דנה וינברג: דיברתם על בתי ספר ועל השירותים שניתנים לבנות ולבנים, אין שום ספק שבתחום של אמצעי מניעה וחינוך לבריאות מינית חשוב מאוד להשקיע בבנות, חשוב מאוד להשקיע בבנים.

<דנה וינברג: אולי צריך להשקיע קצת יותר בבנות כי הן אלה שמשתמשות באמצעי מניעה והן אלה שסובלות מהריונות לא רצויים וממחלות מין.

<דנה וינברג: כל הדבר הזה, מה שבעצם אני אומרת זה שחשוב להסתכל על היבטים מהותיים של בריאות נשים ולא רק על היבטים של חלוקת תקציבים.

עאידה תומא סלימאן: אוקיי.

עאידה תומא סלימאן: תודה רבה.

עאידה תומא סלימאן: אני חושבת שמה שהעלית בהחלט העלינו אותו כמה פעמים בדיונים על רפואה מגדרית בוועדה הזאת בראשותי.

עאידה תומא סלימאן: כבר קיימנו יותר מאחד וגם דיונים שהם יותר ספציפיים למחלות או תופעות שקשורות בעניין של בריאות נשים.

עאידה תומא סלימאן: פה ושם היו כמה דיונים ועל סמך הדיונים פנינו למשרד.

עאידה תומא סלימאן: אני חייבת להגיד שאחת המטרות בדיוק של ניתוח מגדרי היא גם כן להציג את הבעיות האלה וללמוד איך לגשת אליהן ולהבין עד כמה הן נמצאות על סדר יומו של המשרד.

עאידה תומא סלימאן: למשל, אני הייתי רוצה לראות ניתוח מגדרי של סל התרופות.

עאידה תומא סלימאן: אני חושבת שזה מאוד חשוב וזה נתח דיי רציני בתוך התקציב של המשרד.

עאידה תומא סלימאן: אם באים ואומרים בואו נראה את סל התרופות, ואני יודעת, כבוד השר היה פה כשהעליתי את הנושא ואמר, הרי ברוב המקרים משתמשים בתרופות גם נשים וגם גברים לתועלת שני הצדדים, נכון, אבל אם באים ומנתחים למשל התרופות הספציפיות שהן למחלות או לתופעות שהן אך ורק או ברוב המקרים של נשים, עד כמה הן נמצאות בסל ועד כמה הן כלולות זה גם שאלה מאוד - - -

<משה בר סימן טוב: המכניזם שדרכו נקבע התעדוף לתרופות נוספות לוועדת הסל הוא אחד המנגנונים שעובדים הכי טוב, באמת ברמה מפוארת ממש במדינת ישראל.

<משה בר סימן טוב: את ועדת הסל מרכזת ד"ר ענת לוקסנבורג, ראש חטיבת הטכנולוגיות, המחקר והמידע - - -

עאידה תומא סלימאן: אבל החברים זה רוב מוחלט של גברים.

<משה בר סימן טוב: ממש לא.

<משה בר סימן טוב: חצי מהחברים הם נשים.

עאידה תומא סלימאן: ממתי?

<משה בר סימן טוב: כבר כמה שנים.

עאידה תומא סלימאן: לא, לא מה פתאום.

עאידה תומא סלימאן: תבדוק.

עאידה תומא סלימאן: פעם אחרונה לא.

<משה בר סימן טוב: אנחנו ממנים.

<משה בר סימן טוב: אני אסביר לך איך זה עובד.

<משה בר סימן טוב: בוועדה האחרונה היו לדעתי חצי נשים, בוועדה הקודמת לא היו חצי נשים והסיבה שלא היו חצי נשים זה כי אנחנו ממנים שלושת רבעי ועדה ובשלושת רבעי שאנחנו ממנים יש רוב לנשים, ברבע שקופות החולים ממנות הן שולחות את הרופאים הראשיים שלהן, מה לעשות, הרופאים הראשיים שלהן הם גברים.

<משה בר סימן טוב: אבל השנה אנחנו גם את זה קצת ניסינו לתקן ולעשות איזשהו תעדוף.

<משה בר סימן טוב: במה שתלוי במשרד הבריאות והאוצר, המינוי הוא משותף לשני המשרדים, נתנו רוב לנשים.

<משה בר סימן טוב: מתוך ארבעה רופאים היו שלוש רופאות: מרכזת הוועדה, ראש מנהל טכנולוגיות בתוך החטיבה, טל מורגנשטיין היא אישה.

<משה בר סימן טוב: כל המנהל של ד"ר ענת לוקסנבורג כמעט כולו על טהרת הנשים באופן מלא, צריך לומר את זה לזכותה של ד"ר לוקסנבורג.

<משה בר סימן טוב: שוב, אפשר לנתח בהחלט וכל ניתוח אנחנו נענה לו בשמחה.

<משה בר סימן טוב: אני אומר לך איפה אני רואה את האתגר הבא של המערכת בתחום המגדרי.

<משה בר סימן טוב: האתגר הבא הוא, בעיני, בשניים: אחד זה העובדה שאנחנו צועדים לקראת מערכת הרבה יותר נשים.

<משה בר סימן טוב: יש רוב מוחלט לנשים בבתי הספר לרפואה, המקצוע עובר פמניזציה, יש לזה השפעות חיוביות, יכולות להיות לזה השפעות שליליות.

<משה בר סימן טוב: אנחנו לא רוצים שיקרה לרפואה מה שקרה להוראה, אני לא חושב שזה גם יקרה.

<משה בר סימן טוב: ואנחנו צריכים לראות שהמערכת בנויה להתמודד עם זה.

<משה בר סימן טוב: כלומר, לאפשר לנשים לעבוד גם במקצועות שהם אולי יותר תובעניים בשעות העבודה שלהם וגם להגיע למקצועות ניהוליים.

<משה בר סימן טוב: זה אתגר אחד שאנחנו צריכים לעשות.

<משה בר סימן טוב: האתגר השני זה באמת לראות רפואה מותאמת מגדרית ושם זה מתחבר קצת למיזם אחר שאנחנו עושים וזה רפואה מותאמת בכלל, מה שנקרא precision medicine, מיזם שאנחנו מקדמים, אנחנו יודעים שהרבה מעבר למגדר יש שונות אדירה בין כל שני אנשים ואנחנו יודעים שבהרבה מאוד מקרים התרופות שאנחנו נותנים ביותר מ-50% מהמקרים הם במינון הלא נכון בגלל ההבדלים בינינו, ההבדל הגנטי וההבדל האחר - - -

עאידה תומא סלימאן: זה מתחיל כבר מהמחקרים על התרופה עצמה כי רוב המחקרים נעשים על גברים.

<משה בר סימן טוב: נכון.

<משה בר סימן טוב: אנחנו מקדמים מיזם שבו אנחנו נדע לחקור יותר טוב.

<משה בר סימן טוב: ואם נעשה את זה ישראל תהיה המדינה החלוצה שעושה את זה בעולם, שנדע באמת לזהות יותר איך השונות בינינו כבני אדם, והשונות נובעת מהרבה מאוד היבטים, איך היא צריכה להשפיע על הטיפול שאנחנו נותנים.

<משה בר סימן טוב: אבל אני מסכים גם שבתוך זה אנחנו צריכים לדבר על רפואה מותאמת מגדרית ואז דברים כמו גיל המעבר ודברים אחרים כן צריכים לקבל את ה - - - אני מסכים שזה אתגר שמונח לפתחנו ואנחנו צריכים למצוא את העיתוי להרים אותו בדרך שבה המערכת גם תוכל לשאת את האתגר הזה.

<משה בר סימן טוב: אבל זה בעיני שני המוקדים, ההיבט הניהולי וההיבט של ההתאמה המגדרית באספקת השירותים.

<דנה וינברג: רק אני רוצה לברך גם על הנושא של חווית המטופל במרכז שמשרד הבריאות הוסיף אותו לעמוד האש, לתחומים.

<דנה וינברג: כאן יש היבט מגדרי מאוד מאוד משמעותי.

<דנה וינברג: אנחנו עושות עבודת שטח עם מאות ואלפי נשים מדיי שנה, נשים, בעיקר נשים משכבות מוחלשות בחברה הישראלית: נשים ערביות, נשים מפריפריה, נשים שלא דוברות את השפה וכולי מדווחות על חוויות מאוד מאוד קשות בחווית המטופלת שלהן.

<דנה וינברג: זה מאוד מאוד בולט בבדיקות גניקולוגיות, נושא שלשמחתנו העלינו לסדר היום, זה בולט בעוד בדיקות לכאורה שגרתיות כמו בדיקת אקו לב במאמץ.

<דנה וינברג: נשים מספרות לנו שלא בכל בתי החולים נהלי הבדיקה הם זהים וחלקן מצאו את עצמן רצות עם מה שצריך בלי חזייה ובלי חולצה, חוויה משפילה וקשה מאוד.

<דנה וינברג: זאת אומרת שגם בחווית המטופלת ראוי לשים לב לסוגייה מגדרית, בין אם זה בדיקות ייחודיות לנשים ובין אם זה בדיקות שנשים וגברים עוברים, אבל עבור נשים הן יכולות להיות - - -

<משה בר סימן טוב: כל הסיפור של המטופל במרכז – לא דיברנו על זה אבל יש הרבה מאוד דברים שאנחנו עושים.

<משה בר סימן טוב: גם חווית השירות אבל דבר ראשון אנחנו רוצים לגרום למערכת להבין שלדברים האלה יש משמעות קלינית.

<משה בר סימן טוב: אנחנו לא עושים את זה כי המטופל היא לקוחה, כי יש לזה משמעות קלינית ואז ההיבטים האלה יקבלו גם את הדגש הם יקבלו שם.

עאידה תומא סלימאן: כן אבל היו שני נושאים שעלו בוועדה והקדשנו להם דיונים שבעיני הדיונים היו קשים ביותר- - -

יעל גרמן: אנחנו באמצע הצבעות על חוק ההסדרה.

עאידה תומא סלימאן: ואני מחזקת את ידיכם על ה- - -

יעל גרמן: לא שזה יעזור אבל אנחנו צריכים כל יד.

עאידה תומא סלימאן: אני רק מקווה שידחו את זה כמו שמתחיל - - - שני נושאים שעלו בתקופה האחרונה בשני דיונים שהתקיימו:

עאידה תומא סלימאן: דיון אחד היה על הטרדות מיניות והתקפות מיניות על ידי מטפלים לסוגיהם.

עאידה תומא סלימאן: וגילינו תוך כדי, ואני יודעת שהוקמה ועדה שבינתיים בודקת את זה ושמה כללים מאחדים.

עאידה תומא סלימאן: אחת ההמלצות שלנו היו ושמחתי לדעת שנעניתם לבקשה ויש ועדה שדנה בהוראות מאוד ברורות והנחיות איך לטפל בסוגייה הזו.

עאידה תומא סלימאן: ואנחנו גם המלצנו בזמנו על סקר.

עאידה תומא סלימאן: סקר ארצי.

עאידה תומא סלימאן: הסתמכנו בדיון שלנו על מחקר שנעשה על ידי סטודנטיות באחת הקליניקות המשפטיות, אם אני לא טועה, באוניברסיטת חיפה, ועל סמך הדיון הזה אנחנו המלצנו את אשר המלצנו.

עאידה תומא סלימאן: אני חושבת שהגיע הזמן - - -

<משה בר סימן טוב: סקר שמה - - -

עאידה תומא סלימאן: סקר שבא לבדוק את חוויות המטופלות.

עאידה תומא סלימאן: אם אפרופו הם מדברים על מטופל במרכז שיבדקו את חוויות המטופלות מבחינת ההטרדות המיניות וההתקפות המיניות בנושא הזה.

עאידה תומא סלימאן: ובנושא מרכזי בריאות אני שמעתי אותך אומר שיש הרבה אתגרים, אבל יש אתגרים שלא צריך, ואני יודעת שיש הרבה אתגרים והפער בין מערכת הבריאות באוכלוסייה הערבית לבין מה שקיים באופן כללי זה הפריפריה שבפריפריה, זה פער מוכפל.

עאידה תומא סלימאן: אבל יש צעדים שאפשר להתחיל איתם.

עאידה תומא סלימאן: מרכז בריאות אישה אחד בעיר כמו נצרת שהיא מאחדת סביבה ויש בה בתי חולים שאפשר להסתמך על הידע שלהם.

<משה בר סימן טוב: אני חושב, אגב, שיש מרכז לבריאות האישה בנצרת.

<משה בר סימן טוב: אבל האמירה שלי שיש הרבה אתגרים במגזר הערבי לא נועדה חלילה לומר שיש הרבה אתגרים ולא נעשה כלום.

<משה בר סימן טוב: אנחנו כן, בשיתוף עם איימן סייף והרשות לחיזוק פיתוח כלכלי, אנחנו רוצים - - - אם יש לקונה אחת בתכנית הממשלתית שנעשתה זה שאין שם היבטים של בריאות.

<משה בר סימן טוב: אנחנו כן רוצים ביחד עם הרשות לפיתוח וקידום כלכלי של החברה הערבית להקדיש גם פרק לבריאות ודיברתי עם איימן סייף שיהיה צוות משותף שלו ושלנו שתהיה לנו איזשהי מפת דרכים, ממה אנחנו מתחילים.

<משה בר סימן טוב: אנחנו יודעים שיש גם דברים טובים שנעשים.

<משה בר סימן טוב: בכללית יש בנצרת וראינו במקומות אחרים כן מרכזים, אבל אנחנו יודעים שעדיין יש מקומות עם פערים אדירים, אדירים, אדירים וזה לא מתקבל על הדעת ואנחנו לא מקבלים את זה בשום צורה.

עאידה תומא סלימאן: אני שמחה לשמוע כי גם אם מחברים את זה לנושא של תעסוקת נשים שהיא אחת המטרות העיקריות ברשות לקידום כלכלי ומחברים למחסור האדיר במקצועות הרפואיים והפרא רפואיים באוכלוסייה הערבית ומשלבים את שני הדברים ביחד אפשר לפתח כל מיני תכניות שיענו.

עאידה תומא סלימאן: ואני כמובן חייבת להגיד פה שאני שמחתי לשתף פעולה איתכם בנושא של אקדמיזציה של בית הספר לאחיות בנצרת ושמחתי שהצלחנו באמת להזיז את זה.

עאידה תומא סלימאן: ואפשר עוד לקדם כמה נושאים.

עאידה תומא סלימאן: אני רוצה לתת לחברת הכנסת, יעל גרמן, במיוחד שאת ניהלת את המערכת הזו בשנים שעברו.

עאידה תומא סלימאן: בבקשה גברתי.

יעל גרמן: אז קודם כל תודה רבה, אני מייחסת חשיבות רבה לדיון הזה בכלל.

יעל גרמן: אני רוצה להודות ליושבת ראש הוועדה שבאמת עושה עבודה נהדרת.

יעל גרמן: הנושא הזה של ניתוח מגדרי בתקציב זה נושא שהוא בעל חשיבות בלתי רגילה כי יש לו השלכות מרחיקות לכת.

יעל גרמן: ולכן, קודם כל אני מודה על כך.

יעל גרמן: אני מתנצלת על שני דברים.

יעל גרמן: אחד על כך שאני אהיה חייבת לחזור בחזרה להצבעות על חוק ההסדרה.

יעל גרמן: לא פחות חשוב בוא נאמר שאולי אפילו יותר חשוב לגורל מדינת ישראל בעיני.

יעל גרמן: ועל כך שהשאלה שלי אליך, אדוני המנכ"ל, תהיה קשורה אבל לא בהכרח לתקציב.

יעל גרמן: אנחנו לאחרונה שמענו, לדעתי בתדהמה, על כך שישנם בתי חולים שמסרבים לבצע הפלות לנשים מסיבות הלכתיות.

יעל גרמן: ממתי מדינת ישראל קבעה שההפלות נקבעות על פי הלכה ולא על פי הוועדה.

יעל גרמן: אני מבקשת לדעת מה אתם עושים בנדון כי לדעתי זו שערורייה שיש לשים לה קץ.

יעל גרמן: אישה שרוצה לעשות הפלה זו זכותה.

יעל גרמן: יש ועדה שבודקת את זה, ורק הועדה בהתאם לקריטריונים שנקבעו לה היא זו שמוסמכת לקבוע אם האישה תעבור הפלה או לא ובוודאי לא סיבות הלכתיות.

<משה בר סימן טוב: שמעתי על זה כמוך ואנחנו נבדוק את זה ובעניין הרפואה נבדוק את זה באופן פרטני מול בתי החולים - - -

יעל גרמן: האם פניתם לבתי החולים ואמרתם להפסיק את הנוהל הזה?

<משה בר סימן טוב: אנחנו נעבוד במסגרת החוק והנהלים יצטרכו להיות לפי החוק.

<משה בר סימן טוב: יש שיח שלנו עם בתי החולים האלה בעוד כל מיני נושאים.

<משה בר סימן טוב: אנחנו מרכזים את הנושאים.

<משה בר סימן טוב: יש הרבה דברים ששמענו ולא כולם מתבררים כמדוייקים, אבל אנחנו נרצה לראות שכולנו נמצאים on the same page ואין פערים בין מה שנאמר במקום אחד לבין מה שנאמר במקום אחר.

יעל גרמן: טוב, אני מאוד מעריכה אותך, אתה יודע את זה, ומכירה אותך וזו תשובה דיפלומטית.

יעל גרמן: אז אני רוצה - - -

<משה בר סימן טוב: שיעבדו במסגרת החוק - - -

יעל גרמן: זו תשובה דיפלומטית ואני אומר לך מדוע.

יעל גרמן: כי בזמני, כשהייתי שרת בריאות, נודע לי בדיוק אותו דבר.

יעל גרמן: באותו יום הרמנו טלפון לאותם בתי חולים שנוהגים כך, הודענו להם שזה בניגוד לחוק והם הפסיקו זאת.

יעל גרמן: אז אם זה חזר היום אולי כל מה שצריך לעשות זה לא לחכות ולבדוק, אלא להרים טלפון.

יעל גרמן: יש לך קשר ישיר עם מנהל בית החולים, שהוא אדם מאוד מוערך, לשאול אותו האם הוא עושה זאת, הוא יגיד כן או לא ולהנחות בהתאם למה שאתה יודע שהחוק אומר ולהנחות אותו שלא יכול להיות שהוא ימנע הפלות.

יעל גרמן: זה דברים פשוטים, לא צריך הרבה בדיקות.

יעל גרמן: אני מבקשת שזה מה שייעשה.

<משה בר סימן טוב: מכוון שמנהל בית חולים אחד, כמו שאמרת, הוא מאוד מוערך, גם על ידך וגם על ידי גורמים אחרים אני בטוח שהוא עובד במסגרת החוק, אני אדבר איתו היום.

יעל גרמן: נהדר.

יעל גרמן: תודה רבה.

עאידה תומא סלימאן: גברת ברברה סבירסקי, מרכז אדוה.

<ברברה סבירסקי: כן.

<ברברה סבירסקי: אני רוצה להתחבר לדברייך ולהציע למשרד הבריאות שיש לו מחלקת מחקר שלא רואים בהרבה משרדי ממשלה בישראל, אני רוצה להציע שיחד עם הדברים האחרים שאתם עושים בשנה הקרובה תעשו שני מחקרים שהם בדיקות של צרכים של גברים ושל נשים.

<ברברה סבירסקי: ואני מציעה שתעשו את זה בשיתוף פעולה עם הארגון של דנה שהרי זה הנושא שהם מתמחים בו.

<ברברה סבירסקי: זה ניתן לעשות ויש לכם את הכח אדם.

<ברברה סבירסקי: ההצעה השנייה שלי זה באמת בקשר לסל הבריאות, אבל אני לא רוצה להפוך את זה פה לדיון.

<ברברה סבירסקי: אני רוצה להזמין אתכם להזמין את המשרד לשוויון חברתי יחד עם מרכז אדוה לדון באיך אפשר לעשות את זה.

עאידה תומא סלימאן: מצויין.

עאידה תומא סלימאן: גברת מרים גרייבר, העמותה הפרלמנטרית לניצולי השואה.

<מרים גרייבר: אני יושבת ראש של עמותה שהיו ילדים בשואה, אבל אני מאוד מתעניינת מה שקורה כאן ואני מאוד מעריכה את הכל.

<מרים גרייבר: אני רק רוצה להמשיך את דברי דנה.

<מרים גרייבר: היא גמרה באישה שעוברת את המעבר.

<מרים גרייבר: אני רוצה להמשיך.

<מרים גרייבר: אני ראיתי את השקופית שהראית והנשים בסיעודי הן 71% לעומת הגברים שהם 29% אז השאלה שלי האם אתם עושים משהו מיוחד בשביל הנשים, אתם נותנים יותר כספים בשביל שכשמגיע הזמן והן הולכות לסיעודי האם הן יכולות להשתמש במוסדות ובבתי חולים, האם יש יותר כספים בשביל העניין הזה.

<מרים גרייבר: אנחנו יושבים כאן עם הרבה נשים מאוד צעירות ואני שמחה לראות את זה אבל אנחנו גם צריכים לחשוב הלאה.

<משה בר סימן טוב: אני לא מזהה בעיה בסיעוד שהיא ספציפית לנשים יותר מאשר לגברים.

<משה בר סימן טוב: יש בעיות בעולם הסיעודי שצריך לטפל בהן ואם נטפל בהן יהיה יותר טוב גם לנשים וגם לגברים.

<משה בר סימן טוב: כיום אחד הדברים הטובים שאנחנו יכולים לומר זה שאין תור לקוד סיעודי אבל יש לנו בעיות אחרות.

<משה בר סימן טוב: כמעט ואין תור.

<משה בר סימן טוב: אנשים בוחרים את המוסד וכמעט ואין.

<משה בר סימן טוב: יש בעיות אחרות.

<משה בר סימן טוב: יש השתתפויות עצמיות שהן גבוהות, בודקים גם את ה- - -

עאידה תומא סלימאן: יש בעיה בסיעודי מורכב לא בסיעודי ה- - -

<משה בר סימן טוב: סיעודי מורכב יש לנו מחסור במיטות.

עאידה תומא סלימאן: מחסור, ובמיוחד בצפון.

עאידה תומא סלימאן: אין כמעט מיטות.

<משה בר סימן טוב: במשק הסיעודי שעליו דיברנו, את התייחסת בהחלט למשקים האחרים בעולם הגריאטרי שבהחלט יש להם בעיות, ואנחנו הולכים להוסיף מיטות בשנים הקרובות.

<משה בר סימן טוב: בנוגע למשק הסיעודי הבעיות הן בעיות שהן אגנוסטיות למגדר בעיני וצריך לטפל בהן בלי קשר, ולכן יש את הרפורמה בסיעוד שהשר מקדם והיא מתחילה מלטפל בהשתתפויות העצמיות ולהעביר את האחריות על הביטוח הסיעודי ממשרד הבריאות לקופות החולים כדי ליצור רצף סיעודי ולהפסיק את המסע הזה במבוך שאנשים צריכים לעבור.

<משה בר סימן טוב: אנחנו מטפלים בחווית המטופל בתוך המערכת הסיעודית והתוספת שעות בבית כדי שנשים וגברים יוכלו להיות יותר בבית ולא לבוא למוסד סיעודי.

<משה בר סימן טוב: אנחנו יודעים שה-well being הרבה יותר גבוה כשאנחנו בבית.

<משה בר סימן טוב: עד שנעשה את התכנית הגדולה אנחנו מתחילים בדברים קטנים כמו לשפר את ההליך הבירוקרטי שנועד כדי להשיג קוד.

<משה בר סימן טוב: כל הדברים מעבר, השתתפויות עצמיות וכולי אלה מהלכים מאוד מאוד יקרים עם משאבים אדירים.

<משה בר סימן טוב: לשם כך אנחנו צריכים באמת את ה- - - של הרפורמה.

<מרים גרייבר: בקדנציה הקודמת הרב ליצמן הציע פרומיל לכולם כך שהסיעודי יוכל להיות, הוא ממשיך עם ה - - -

<משה בר סימן טוב: אנחנו רוצים לממן את זה באמצעות העלאה של דמי ביטוח בריאות בכחצי אחוז.

<משה בר סימן טוב: זה בהחלט, יש לזה מקום כי גם באמת ה- - - אנחנו מאוד נמוכים בהוצאה על דמי ביטוח בריאות בישראל ביחס לעולם.

עאידה תומא סלימאן: אתם רוצים לממן את זה על ידי העלאת דמי ביטוח בריאות?

עאידה תומא סלימאן: כלומר לגבות את זה מהאנשים.

עאידה תומא סלימאן: לא לסבסד את זה.

<משה בר סימן טוב: נעשה קצת zoom out על העניין.

<משה בר סימן טוב: בישראל דמי ביטוח הבריאות שמשולמים על ידי העובדים הם מהנמוכים ביותר שיש ועל המעסיקים הם אפס ואנחנו המדינה המערבית היחידה שאין בה דמי ביטוח בריאות על המעסיקים.

<משה בר סימן טוב: ההוצאה הלאומית לבריאות וההוצאה הציבורית לבריאות מתוכה היא מהנמוכות ביותר שיש במערב, נקודה.

<משה בר סימן טוב: אין אף מדינה שמוציאה 7.5% - - - כשאנחנו מסתכלים במאקרו על מדינת ישראל שמוציאה רק 40% מהתוצר שלה על ממשלה והאתגרים שיש לנו על הזדקנות האוכלוסייה אם אנחנו לא נגביר את המשאבים העצמיים של מערכת הבריאות, מערכת הבריאות לא תדע לתת מענה.

עאידה תומא סלימאן: אז חשבתם על המעסיק?

<משה בר סימן טוב: העלאת מס בריאות, לא משנה למעסיק או לעובד - - -

עאידה תומא סלימאן: לא, זה משנה מה פתאום לא משנה.

<מרים גרייבר: זה יוצא רק בערך 5 ₪ לבנאדם.

עאידה תומא סלימאן: 5 ₪ לבנאדם, אני בטוחה שאיזשהי חברה זה לא יזיק לה כל כך לשלם את ה-5 ₪.

<מרים גרייבר: אם זה ממשלתי - - -

עאידה תומא סלימאן: גברתי, אני הבנתי את דעתך אני אומרת את דעתי עכשיו.

עאידה תומא סלימאן: אני לא חושבת שלזרוק את זה ולגלגל את זה כל הזמן לאזרח, האדם, הפרטי, האחד וממילא החברות משלמות מס הכנסה פחות מאשר אנחנו משלמים אז אולי כדאי להעביר את זה, לגלגל את זה למעסיק.

עאידה תומא סלימאן: אני יודעת שזה יגע גם כן במדינה כי היא גם כן מעסיק גדול.

<משה בר סימן טוב: אני רגע אתייחס.

<משה בר סימן טוב: דבר ראשון, זה לא הדיון אבל אם צריך נעשה את הדיון, אנחנו יודעים כמה זה הולך הרי דמי ביטוח בריאות הם כפונקציה של ההכנסה, הם שיעור מההכנסה ואנחנו יודעים בדיוק בכל עשירון כמה כסף זה יקח ואנחנו יודעים שאנשים היום מוציאים את הכסף בדרך אלטרנטיבית, יקרה יותר ופחות יעילה.

<משה בר סימן טוב: כלומר, איפה שהמדינה לא מספקת שירותים אנשים עושים ביטוחים פרטיים, קבוצתיים או ביטוחי פרט ומשלמים על זה יותר.

<משה בר סימן טוב: אני אומר לך עכשיו פה כבר זה הכלכלן שבי אומר לך שבסוף זה לא באמת משנה אם את מטילה את המס על העובד או על המעביד, הדברים מתחלקים בסוף לפי הגמישות היחסית בין העובד למעביד.

<משה בר סימן טוב: נמצאת פה ד"ר ברברה סבירסקי היא תוכל לחזק אותי או להפריך את מה שאני אומר.

<משה בר סימן טוב: אבל הדיון הזה הוא דיון שצריך לעשות אותו.

<משה בר סימן טוב: בכל מקרה צריך להגביר את המקורות העצמיים של המערכת.

<משה בר סימן טוב: הרפורמה בסיעוד בנויה על הדבר הזה וזה אכן יוריד הרבה מאוד הוצאה.

<משה בר סימן טוב: אגב, גם עם מי שאין לו בסוף מתמודד עם נטל ההוצאה על סיעוד בדרך זו או אחרת.

<משה בר סימן טוב: זו הוצאה שבסוף אנחנו לא יכולים לברוח ממנה, ולכן ברמה ציבורית אנחנו נקח מהציבור ונחזיר לו יותר ממה שנקח לו.

עאידה תומא סלימאן: טוב, זה אתה אמרת, הכלכלן שבתוכך הסוציאליסטית שבתוכי חושבת בצורה אחרת והיא מסתכלת על כיסים אחרים להוציא מהם את הכספים, לאו דווקא של האזרח הפשוט.

עאידה תומא סלימאן: עורכת דין נועה נאמן, נציבות שוויון הזדמנויות בעבודה.

<נועה נאמן: אני רק רוצה להבין, הצגת שני נתונים שאותי מאוד הטרידו וזה באמת השיעור נשים מנהלות שהוא ממש נמוך והפערי שכר.

<נועה נאמן: אני קצת פספסתי אותך בחלק הזה.

<נועה נאמן: אמרת שנשים ניגשות לתפקיד?

<משה בר סימן טוב: הן לא ניגשות.

<נועה נאמן: הן אפילו לא ניגשות, ניגשים רק גברים ואתם - - -

<משה בר סימן טוב: אמרתי שניגשים מועמדים יחידים, זה אפילו אי אפשר להגיד ניגשים רק גברים.

<משה בר סימן טוב: ניגש מועמד יחיד לניהול בכל המכרזים האחרונים, אני לא רוצה להטעות אתכם, אולי מכרז אחד שהיו בו שניים או שלושה מועמדים, אבל ברובם היה מועמד אחד, ולכן אנחנו מקווים ומאמינים על גבול היודעים שבשני המכרזים הקרובים זה לא יהיה המצב.

<משה בר סימן טוב: יהיה יותר ממועמד אחד אני מקווה שיהיו גם נשים ואני מקווה שבסוף זה מכרז ובמכרז א' אני לא בוחר לבד ו-ב' צריך להבחר המועמד הטוב ביותר.

<משה בר סימן טוב: אני מקווה שכן - - -

<נועה נאמן: אתה מכיר את הכישורים הדומים.

<נועה נאמן: שני מועמדים עם כישורים דומים צריך לבחור את האישה.

עאידה תומא סלימאן: הכישורים הדומים והעדפה מתקנת.

<משה בר סימן טוב: אנחנו יודעים, אנחנו מכירים את דיני המכרזים בעניין הזה.

<משה בר סימן טוב: ו-ב' מכוון שזיהינו אי אפשר לטפל בבעיה בקצה שלה, צריך לטפל בה קודם, אנחנו עושים את העתודות הניהוליות ושם אנחנו מקפידים שיהיו 50% נשים.

<נועה נאמן: אני מסכימה איתך במאה אחוז רק רציתי להבין.

<נועה נאמן: אוקיי, אז תודה על התשובה אבל בכל זאת הצגת פה באמת נתונים, חלק מהם דורשים מחקר וחלק מהם כמו הפערי שכר, אני רוצה להבין מה הצעדים האופרטיביים קדימה, איך אפשר לצמצם את פערי השכר.

<נועה נאמן: אני מבינה את העתודה הניהולית לגבי המנהלות.

<נועה נאמן: פערי שכר זה דבר שאפשר לצמצם.

<נועה נאמן: משרד המשפטים הציג פה- - -

<משה בר סימן טוב: התייחסנו לזה.

<נועה נאמן: לא.

<נועה נאמן: אמרת אנחנו נבחן.

<נועה נאמן: אני לא הבנתי אם זה צעדים אופרטיביים לתקציב הבא או משהו יותר כללי.

<משה בר סימן טוב: אמרתי שהפערים נובעים כעת מעבודה נוספת.

<משה בר סימן טוב: אז א' זה אומר שאנחנו יודעים ממה נובע ההבדל אנחנו עוד לא יודעים לבוא ולומר אם זו בעיה.

<משה בר סימן טוב: אנחנו רוצים לראות שהנגישות לעבודה נוספת לנשים וגברים היא זהה מצד אחד ומצד שני שאנחנו יוצרים איזון חיים עבודה יותר בריא לכולם, גברים, נשים, הורים, מי שלא הורים.

<משה בר סימן טוב: וזה צעדים שאנחנו התחלנו ביישום ונמשיך ביישום שלהם.

עאידה תומא סלימאן: טוב.

עאידה תומא סלימאן: אני הייתי רוצה רק לשאול שאלה אחת ולנצל את ההזדמנות שאתה נמצא איתנו היום.

עאידה תומא סלימאן: אחד הנושאים שדיברנו עליהם זה היה העניין של מיטות אשפוז ייעודיות לנפגעות תקיפה מינית שדיברנו עליו בוועדה ואנחנו יודעים שהתקציב היה יוצא מהרשות לקידום מעמד האישה.

עאידה תומא סלימאן: נאמר לי שזה הפך לבסיס התקציב של המשרד, הייתי רוצה להיות בטוחה על הסוף בנושא הזה.

<נועה שוקרון: אני גם נזהרת כי אני לא מכירה עד הסוף את הנושא.

<נועה שוקרון: למיטב ידיעתי אין השתתפות של הרשות.

עאידה תומא סלימאן: הסתיים ב-2016?

<משה בר סימן טוב: המשרד פה מחר אז נוכל לתת לך תשובה מסודרת מחר.

עאידה תומא סלימאן: כן, בגלל זה אני מערימה את כל השאלות כדי שמחר אני אקבל את התשובות הסופיות.

עאידה תומא סלימאן: היה דיון בנושא של המחלקה למיטות אשפוז לנפגעות באיכילוב והתקציב שהוקצה לנושא הזה בבית חולים עמד הרבה זמן כי לא רצו לבצע.

עאידה תומא סלימאן: התבשרנו לפני תקופה מסוימת שהם אכן עד סוף 2016 הולכים להעביר את המיטות למחלקה נפרדת כמו שהבטיחו.

עאידה תומא סלימאן: האם זה התבצע או לא?

<משה בר סימן טוב: נתן לך תשובה מחר.

<משה בר סימן טוב: למיטב ידיעתי גם על זה התגברנו או בתהליך התגברות, אבל ניתן לך תשובה מסודרת מחר.

עאידה תומא סלימאן: מצויין.

עאידה תומא סלימאן: אז קודם כל אני רוצה להודות על הניתוח התקציבי שנעשה למשרד.

עאידה תומא סלימאן: אני חושבת שעלינו על מה שנקרא, דרך המלך בנושא הזה, של להבין איך משרד הבריאות מתייחס לנושא המגדרי.

עאידה תומא סלימאן: נכון שלא כל התשובות היו טמונות בניתוח מבחינה כלכלית, אלא גם כן בהצעות שבאו על ידי הקמת ועדה לשוויון מגדרי אשר אני מבינה שאתם עובדים כדי להציג את ההמלצות שלה ונשמח גם בוועדה אצלנו לקבל את ההמלצות.

עאידה תומא סלימאן: אני גם מחכה לראות את ההוראות הקשורות לנושא של הטרדות מיניות על ידי צוותים מטפלים, שזה דבר אולי פעם אחת ולתמיד יבהיר את התמונה באחריות של המוסדות המטפלים בנושא הזה.

עאידה תומא סלימאן: אני שמחה לראות שלפחות התמונה של שוויון מבחינת שכר ומבחינת תפקידים ניהוליים יותר ברורה עכשיו למשרד כך שאי אפשר להתרחק מהצורך בלתת פתרונות ישימים שדרכם אפשר באמת לסגור את הפערים הקיימים.

עאידה תומא סלימאן: עתודה ניהולית היא דבר מאוד חשוב, אבל גם לעודד נשים לגשת למכרזים.

עאידה תומא סלימאן: חלק גדול מהנשים שאני מכירה, והן יכולות להיות במעמד דיי בכיר, אחד הדברים שמונעים מהם לגשת למכרזים זה ההרגשה שבאמת במכרזים אפילו חבר מכשיר חבר.

עאידה תומא סלימאן: כלומר, הם אומרים, תשמעי, נכון, אבל בסופו של דבר כבר יודעים מי ניגש ועובדה שנאמר שבהרבה מכרזים זה רק אדם אחד שניגש.

עאידה תומא סלימאן: כלומר יודעים שזה, אני לא אומרת נתפר בשבילו, אלא תפרו אותו בשביל התפקיד.

עאידה תומא סלימאן: אני לא יודעת, אחד משני הדברים האלה עשו - - -

<משה בר סימן טוב: אז אני אומר לך בשני המכרזים הקרובים, אמרתי את זה גם למכרזים הקודמים.

<משה בר סימן טוב: אני יושב במכרזים האלה גם, אמנם אני אחד מחמשה אבל אני קורא לכל מועמד ומועמדת שרואים את עצמם מתאימים שיגשו למכרז.

<משה בר סימן טוב: המכרזים פתוחים לחלוטין, נבחר את המועמדים הטובים ביותר.

עאידה תומא סלימאן: אני חושבת שאם נתחיל לנהל את השיח הזה בתוך המערכת הרפואית שהשיח המגדרי שהוא גם כרוך בייצוג נשים וגם כרוך ברפואה עצמה שתהיה רגישה למגדר.

עאידה תומא סלימאן: אם יתחיל לחלחל במערכת למטה זה יעודד עוד נשים, זה יתן אווירה אחרת, זה ישדר מסר גם לצוותים וגם לציבור שמערכת הבריאות כן מקשיבה וכן קשובה לנושא הזה.

עאידה תומא סלימאן: אני מאוד מקווה ששני הטלפונים שתעשה היום למנהלי בתי החולים בנושא של הפלות שלא קורות בתוך הבתי חולים יניבו את התוצאות.

עאידה תומא סלימאן: הסקר הארצי שדיברנו עליו, אנחנו כבר מדברות על זה הרבה זמן וכבר מהמשרד קיבלנו תשובות שמתכוננים לקראת הסקר.

עאידה תומא סלימאן: אני מאוד מקווה שנשמע בקרוב שאתם מבצעים את זה.

עאידה תומא סלימאן: ובעניין כל השאלות והפירוטים יותר שביקשנו אותם לניתוח עצמו אני בטוחה שרשמתם, אנחנו נוציא את זה באופן מסודר ונקבל תשובות עליו.

עאידה תומא סלימאן: בעניין סגירת הפערים במערכת הבריאותית בין האוכלוסייה הערבית והאוכלוסייה באופן כללי והרעיון הזה של לנסות לקשור שתי מטרות: גם לסגור את הפער וגם תעסוקת נשים.

עאידה תומא סלימאן: יש לי כמה רעיונות אני אשמח שנשב ונדבר עליהם.

עאידה תומא סלימאן: ואני חייבת להגיד שכל הכבוד גם לצוות שעסק במשימה, גם לך כמנכ"ל משרד בריאות ואני מאוד מקווה שהאוזן הקשבת שנתקלתי בה ושיתוף הפעולה עד עכשיו בקידום נושאים ספציפיים ימשיך להיות.

עאידה תומא סלימאן: ומחר נקבל אולי בשורות טובות.

עאידה תומא סלימאן: תודה.

עאידה תומא סלימאן: נועלת את הישיבה.

עאידה תומא סלימאן: תודה.